Državni proračun Republike Hrvatske

Katančićeva 5

10000 Zagreb

Žiro račun: **HR1210010051863000160**

BILJEŠKE UZ FINANCIJSKE IZVJEŠTAJE ZA RAZDOBLJE

1. SIJEČNJA – 31. PROSINCA 2022.

Zakonski okvir

* Zakon o proračunu (Narodne novine, br. 144/21)
* Zakon o izvršavanju Državnog proračuna Republike Hrvatske za 2022. godinu (Narodne novine, br. 62/22, 131/22)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19 i 108/20)
* Pravilnik o financijskom izvještavanju u proračunskom računovodstvu (Narodne novine, br. 37/22)
* Pravilnik o proračunskim klasifikacijama (Narodne novine, br. 6/10, 120/13 i 1/20)

# BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Bilješka 1.

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2022. godine i uključuje prihode i primitke, rashode i izdatke Državnog proračuna odnosno poslovne događaje glave 06 Ministarstva financija – ostali izdaci države evidentirane u Glavnoj knjizi državnog proračuna. U ovom izvještaju ne iskazuju se prihodi i rashodi, primici i izdaci proračunskih korisnika po prirodnoj vrsti troška jer su oni na taj način iskazani u glavnim knjigama proračunskih korisnika i njihovim financijskim izvještajima. U ovom izvještaju iskazuju se prijenosi proračunskim korisnicima za financiranje njihove redovne djelatnosti koji se kod izrade konsolidiranog financijskog izvještaja državnog proračuna eliminiraju s obzirom da se radi o međusobnim transakcijama između Državnog proračuna i proračunskih korisnika državnog proračuna.

Podaci za popunjavanje financijskih izvještaja dobivaju se iz Glavne knjige proračuna koju informatički podržava SAP sustav.

Poslovanje Državnog proračuna obavlja se preko jedinstvenog računa riznice u HNB broj: HR1210010051863000160 za kunsko poslovanje i deviznih računa u poslovnim bankama.

Bilješka 2.

U obrascu PR-RAS iskazani su:

|  |  |
| --- | --- |
| * ukupni prihodi poslovanja (Šifra 6) | 104.853.513.035,28 |
| * ukupni rashodi poslovanja (Šifra 3) | 110.561.744.532,17 |
| ***manjak prihoda poslovanja (***Šifra Y001***)*** | ***5.708.231.496,89*** |
| * ukupni prihodi od prodaje nefinancijske imovine (Šifra 7) | 690.055.114,75 |
| * ukupni rashodi za nabavu nefinancijske imovine (Šifra 4) | 22.621.500,00 |
| ***višak prihoda od nefinancijske imovine (Šifra X002)*** | ***667.433.614,75*** |
| * ukupni primici od financijske imovine i zaduživanja (Šifra 8) | 41.401.791.330,06 |
| * ukupni izdaci za financijsku imovinu i otplate zajmova (Šifra 5) | 46.689.842.377,92 |
| ***manjak od financijske imovine (Šifra Y003)*** | ***5.288.051.047,86*** |
| ***manjak prihoda i primitaka (Šifra Y005)*** | ***10.328.848.930,00*** |

U 2022. godini su prihodi poslovanja ostvareni u iznosu od 104,9 milijardi kuna, odnosno 13,1% više nego prethodne godine, dok su rashodi poslovanja ostvareni u iznosu od 110,6 milijardi kuna, odnosno 1,3% više nego prethodne godine. Ostvarenje prihoda državnog proračuna u 2022. godini određeno je pozitivnim kretanjima u gospodarstvu, ali i učincima poreznih izmjena u sustavu poreza na dodanu vrijednost i trošarinskih propisa koji su stupili na snagu u izvještajnoj godini s ciljem ublažavanja inflatornih pritisaka.

Rashodi poslovanja ostvareni su u iznosu od 110,6 milijardi kuna, odnosno za 1,3% više u odnosu na ostvarenje 2021. godine. Rast ukupnih rashoda poslovanja proizašao je najvećim dijelom iz rasta rashoda za subvencije koje se isplaćuju iz financijskog instrumenta (sredstava Nacionalnog plana oporavka i otpornosti) putem posrednika HBOR-a, a za subvencioniranje kamata po kreditima trgovačkim društvima u javnom sektoru i izvan javnog sektora. Manjak prihoda poslovanja utvrđen za 2022. godini iznosi 5,7 milijardi kuna, dok je manjak prihoda poslovanja u 2021. godini iznosio 16,4 milijardi kuna na što je utjecao prethodno navedeni rast prihoda poslovanja zbog pozitivnih kretnja u gospodarstvu, ali i učinci poreznih izmjena u sustavu poreza na dodanu vrijednost i trošarinskih propisa koji su stupili na snagu u izvještajnoj godini s ciljem ublažavanja inflatornih pritisaka. U 2022. godinu prenesen je manjak prihoda poslovanja u iznosu od 101,6 milijardi kuna, pa ukupni manjak prihoda poslovanja za prijenos u 2023. godinu iznosi 107,3 milijardi kuna.

Prihodi od prodaje nefinancijske imovine ostvareni su u 2022. godini u iznosu 690,1 milijun kuna što predstavlja povećanje ostvarenja ovih prihoda od 119% u odnosu na ostvarenje u 2021. godini, s obzirom na to da je u 2022. godini u okviru prihoda od prodaje nefinancijske imovine evidentirana prodaja broda Nov. 514 temeljem sklopljenog ugovora o kupoprodaji između Ministarstva gospodarstva i održivog razvoja i kupca predmetnog broda. Rashodi za nabavu nefinancijske imovine su u 2022. godini ostvareni u iznosu od 22,6 milijuna kuna, odnosno 73,8% manje nego u prethodnoj godini. Na kraju 2022. godine utvrđen je višak prihoda od prodaje nefinancijske imovine u iznosu od 667,4 milijuna kuna, što je 191,7% više ostvaren višak u odnosu na ostvarenje 2021. godini. Manjak prihoda od prodaje nefinancijske imovine prenesen u 2022. godini iznosi 53,4 milijardi kuna, pa ukupni manjak prihoda od prodaje nefinancijske imovine za prijenos u 2023. godinu iznosi 52,8 milijardi kuna.

U 2022. godini su primici od financijske imovine i zaduživanja iznosili 41,4 milijarde kuna, odnosno povećali su se za 9,4% u odnosu na 37,9 milijardi kuna primitaka ostvarenih u 2021. godini. Izdaci za financijsku imovinu i otplate zajmova ostvareni su u 2022. godini u iznosu od 46,7 milijardi kuna, odnosno 109,7% više nego u 2021. godini kada su ostvareni u iznosu od 22,3 milijardi kuna. U 2022. godini ostvaren je manjak primitaka od financijske imovine nad izdacima u iznosu od 5,3 milijarde kuna, dok je u prethodnoj godini ostvaren višak u iznosu od 15,6 milijardi kuna. Manjak primitaka od financijske imovine u 2022. godini najvećim dijelom proizlazi iz načina evidentiranja kratkoročnih depozita koji prelaze u sljedeću godinu. Naime, sukladno članku 32. stavku 4. Pravilnika o proračunskom računovodstvu i Računskom planu kratkoročni depoziti evidentiraju se zaduženjem odgovarajućeg računa skupine 12 i odobrenjem računa novčanih sredstava, a dugoročni depoziti i kratkoročni depoziti koji se vraćaju u sljedećoj godini evidentiraju se i preko odgovarajućih računa razreda 5 Izdaci za financijsku imovinu i otplate zajmova i 8 Primici od financijske imovine i zaduživanja. Ministarstvo financija krajem prosinca 2022. godine oročilo je iznos od 10.553.468.000,00 kuna do 5. siječnja 2023. godine. U 2022. je prenesen višak primitaka od financijske imovine iz prethodnih godina u iznosu od 168,4 milijarde kuna, pa ukupni višak primitaka za prijenos u 2023. godinu iznosi 163,1 milijarde kuna.

Ukupni rezultat Državnog proračuna za 2022. godinu je manjak prihoda i primitaka u iznosu od 10,3 milijarde kuna, a s obzirom na to da je u 2022. prenesen višak prihoda i primitaka u iznosu od 13,3 milijarde kuna. Ukupni višak prihoda i primitaka raspoloživ u sljedećem razdoblju iznosi 3 milijarde kuna.

Bilješka 3.

Šifra 611 do 6119 Porez i prirez na dohodak

Porez i prirez na dohodak od kapitala te ostali porezi i prirezi na dohodak prihodi su jedinica lokalne i područne (regionalne) samouprave stoga se ne iskazuju u financijskom izvještaju državnog proračuna.

Bilješka 4.

Šifra 6121 do 6125 Porez na dobit

Prihodi od poreza na dobit ostvareni su u 2022. godini u iznosu od 11.702.036.714,12 kuna što je povećanje za 47,8% u odnosu na ostvarenih 7.915.094.959,00 kuna u 2021. godini. Razlog povećanju je vrlo dobro poslovanje poduzeća u 2021. godini i uplate poreza na dobit po završnom obračunu krajem travnja 2022. te na osnovu toga obračunate akontacije za uplatu od svibnja do prosinca 2022. godine.

Bilješka 5.

Šifra 6141 do 6148 Porezi na robu i usluge

Prihodi od poreza na robu i usluge u 2022. godini ostvareni su u iznosu od 84,8 milijarde kuna te su za 13,5% veći u odnosu na ostvarenje u prethodnom razdoblju. Porezi na robu i usluge odnose se na porez na dodanu vrijednost, porez na promet, posebne poreze i trošarine, poreza na korištenje dobara, ostale poreze na robu i usluge, poreze na dobitke od igara na sreću i naknade za priređivanje igara na sreću.

Prikupljeni prihodi od poreza na dodanu vrijednost u 2022. godini su veći za 16% u odnosu na ostvareno u 2021., a rezultat su rasta osobne i turističke potrošnje te kretanja cijena. Naime, promet u trgovini na malo povećan je u nominalnim iznosima 16% u 2022. godini, a turistička sezona bila je vrlo dobra.

Prikupljeni prihodi od trošarina i posebnih poreza u 2022. su ostvareni za 4% više u odnosu na ostvarenje 2021. godine pod utjecajem oporavka gospodarske aktivnosti koji je rezultirao povećanjem intenziteta prometa i potrošnje trošarinskih proizvoda. Većina trošarinskih prihoda u 2022. godini zabilježila je međugodišnji rast. Međugodišnje smanjenje zabilježili su prihodi od trošarina na kavu i prihodi od trošarina na energente i električnu energiju. Potonji su smanjeni zbog smanjenja trošarine na benzinska i dizelska goriva, a kako bi se smanjio utjecaj inflacije na cijenu energenata.

Bilješka 6.

Šifra 62 Doprinosi

Uplate koje su evidentirane na prihodima od doprinosa za zapošljavanje odnose se na uplate s osnova dugovanja po osnovi doprinosa za zapošljavanje, budući da je isti ukinut od 1. siječnja 2019. godine. Prihodi od doprinosa u 2022. godini ostvareni su u iznosu od 12,5 milijuna kuna te bilježe međugodišnje povećanje u odnosu na 2021. godinu kada su ostvareni u iznosu od 9,3 milijuna kuna.

Bilješka 7.

Šifra 6323 Tekuće pomoći od institucija i tijela EU, Šifra 6324 Kapitalne pomoći od institucija i tijela EU

U financijskom izvještaju državnog proračuna na šifri 6323 Tekuće pomoći od institucija i tijela EU i 6324 Kapitalne pomoći od institucija i tijela EU iskazani su samo prihodi od refundacije iz pomoći EU kod EU projekata koji se prvotno financiraju iz nacionalnih sredstava, a nakon odobravanja isplaćenih troškova projekta sredstva se refundiraju u visini priznatih troškova (Izvor financiranja 55). Navedeno se odnosi na izravna plaćanja poljoprivrednim proizvođačima (Europskog poljoprivrednog jamstvenog fonda), projekte koje provodi Državni zavod za statistiku u statističkim programima Europske komisije, neke projekte prekogranične suradnje i drugo. Obzirom na to da sredstva koja se naknadno refundiraju na račun državnog proračuna korisnik ne može više koristiti evidentiraju se kao prihod državnog proračuna, a ne kao prihod proračunskog korisnika. Proračunski korisnici prihode na šiframa ovih prihoda evidentiraju za projekte koje provode iz europskih strukturnih i investicijskih fondova namijenjenim sufinanciranju provedbi strateških ciljeva i prioriteta definiranih operativnim programima za određeno proračunsko razdoblje.

Prihodi od tekućih pomoći od institucija i tijela EU u 2022. su ostvareni u iznosu od 3,2 milijardi kuna što je povećanje u odnosu na 2,8 milijardi kuna ostvarenih u 2021. godini. Od ukupnog iznosa tekućih pomoći od EU evidentiranog u okviru navedenog prihoda 2,8 milijardi kuna se odnosi na refundacije Europskog poljoprivrednog jamstvenog fonda (EPJF).

Prihodi od kapitalnih pomoći od institucija i tijela EU u 2022. su ostvareni u iznosu od 29,5 milijuna kuna, što je 233,3% više u odnosu na ostvarenje u 2021. Od ukupnog iznosa kapitalnih pomoći od EU evidentiranog u okviru navedenog prihoda u 2022. godini, 20,7 milijuna kuna odnosi se na refundacije sredstava od stane Europske komisije za projekt „Izgradnja i unapređenje infrastrukture u luci Slavonski Brod“ Lučke uprave Slavonski Brod. Sporazum o dodjeli bespovratnih sredstava za sufinanciranje projekta „Izgradnja i unapređenje infrastrukture u luci Slavonski Brod“ bio je sklopljen između Lučke uprave Slavonski Brod i Izvršne agencije za inovacije i mreže (Trustedcroatian Innovation and Networks Executive Agency – INEA), a razdoblje trajanja projekta bilo je od 1. ožujka 2017. do 31. ožujka 2020.

Bilješka 8.

Šifra 6413 Kamate na oročena sredstva i depozite po viđenju

Prihodi od kamata na oročena sredstva i depozite po viđenju ostvareni su u iznosu od 44.415.486,20 kuna, odnosno 474% više u odnosu na ostvarenje 2021. godine. Povećanje kamate na depozite po viđenju u 2022. godini rezultat je promjene kamatne stope na depozite po viđenju u valuti euro od 1. rujna 2022. Naime, do 1. rujna 2022. godine Hrvatska narodna banka na depozite države obračunavala je negativnu kamatnu stopu ili 0 posto.

Bilješka 9.

Šifra 6414 Prihodi od zateznih kamata

U okviru prihoda od zateznih kamata evidentirane su zatezne kamate u iznosu od 5.661.438,36 kuna temeljem Ugovora o zajmu kojeg su 23. prosinca 2020. godine sklopili Republika Hrvatska, Ministarstvo mora, prometa i infrastrukture i HŽ Cargo d.o.o temeljem Odluke Vlade Republike Hrvatske o odobrenju državne potpore za sanaciju društva HŽ Cargo d.o.o. Zatezna kamata obračunata je za razdoblje od datuma isteka roka dospijeća zajma do datuma konačne otplate zajma.

Bilješka 10.

Šifra 6415 Prihodi od pozitivnih tečajnih razlika i razlika zbog primjene valutne klauzule

Prihodi od pozitivnih tečajnih razlika i razlika zbog primjene valutne klauzule u 2022. veći su u odnosu na ostvarenje u 2021. za 28,8%. Na povećanje prihoda od pozitivnih tečajnih razlika u obračunskom razdoblju 1. siječnja 2022. do 31. prosinca 2022. najviše je utjecala pozitivna tečajna razlika ostvarena u svibnju 2022. godine u nominalnom iznosu od 76.975.000,00 kuna prilikom otplate glavnice euroobveznica, a radi deprecijacije valute eura u odnosnu na kunu. Na povećanje prihoda od valutne klauzule najviše je utjecao prihod ostvaren u listopadu 2022. godine u nominalnom iznosu od 586.692,00 kuna prilikom otplate glavnice kredita u Erste banci vezanog uz valutu euro. Na navedeno je također utjecala deprecijacija valute eura u odnosu na kunu.

Bilješka 11.

Šifra 6416 Prihodi od dividendi

Prihodi od dividendi ostvareni su u 2022. godini u iznosu od 521,9 milijuna kuna, što je povećanje od 47,5% u odnosu na ostvarenje u 2021.

U okviru prihoda od dividendi najveći iznos odnosi se na uplatu dividende INA-industrije nafte d.d. u iznosu od 439,4 milijuna kuna. U okviru prihoda od dividendi ostvarenih u 2022. godini evidentiran je i prihod od dividendi trgovačkih društava čiji je imatelj ili ovlaštenik Republika Hrvatska i Hrvatski zavod za mirovinsko osiguranje, a kojima u svojstvu zakonskog zastupnika upravlja Centar za restrukturiranje i prodaju u iznosu od 41.738.058,21 kuna što je 20,0 % više u odnosu na prethodnu godinu.

Bilješka 12.

Šifra 6417 Prihodi iz dobiti trgovačkih društava, kreditnih i ostalih financijskih institucija po posebnim propisima

Ostvareni prihodi iz dobiti trgovačkih društava u javnom sektoru u 2022. iznose 310,9 milijuna kuna i smanjeni su u odnosu na ostvarenje u 2021. za 67,3%. Razlog smanjenju ostvarenih navedenih prihoda u 2022. najvećim dijelom odnosi se na izuzeće uplate dobiti za 2021. trgovačkog društva Hrvatska elektroprivreda d.d. u okolnostima borbe s energetskom krizom uzrokovanom ratom u Ukrajini. Najveći iznos prihoda po osnovi dobiti trgovačkih društava u javnom sektoru odnosi se na uplatu Agencije za komercijalnu djelatnost d.o.o. u iznosu od 39,7 milijuna kuna, Hrvatskih šuma d.o.o. u iznosu od 37,9 milijuna kuna te HP-Hrvatske pošte d.d. u iznosu od 29,2 milijuna kuna. Uplata dobiti HNB-a u 2022. godini iznosila je 45,1 milijun kuna.

Bilješka 13.

Šifra 6419 Ostali prihodi od financijske imovine

Ostali prihodi od financijske imovine u razdoblju od 1. siječnja do 31. prosinca 2022. godine ostvareni su u iznosu od 218 milijuna kuna, što je za 23,6 % više u odnosu na evidentirane prihode u istom razdoblju 2021. godine. U ožujku 2022. godine Hrvatska agencija za osiguranje depozita s osnove naplaćenih potraživanja temeljem sklopljenog sporazuma između Hrvatske agencije za osiguranje depozita i Ministarstva prostornoga uređenja, graditeljstva i državne imovine u Državni je proračun uplatila iznos od 14.835.873,10 kuna i 23.432.562,74 kune.

U lipnju 2017. godine tadašnje Ministarstvo državne imovine (danas Ministarstvo prostornoga uređenja, graditeljstva i državne imovine) i tadašnja Državna agencija za osiguranje štednih uloga i sanaciju banaka (današnja Hrvatska agencija za osiguranje depozita) zaključili su Sporazum o prijenosu i ustupu imovine. Navedenim Sporazumom Hrvatska agencija za osiguranje depozita je imovinu koju je stekla sanacijom šest banaka koje su provedene od 1995. do 2000. prenijela na upravljanje Ministarstvu državne imovine (spomenuta imovina odnosi se na dionice i udjele trgovačkih društva, nekretnine te preuzeta potraživanja).

Na temelju navedenog Sporazuma zaključeni su ugovori o prijenosu potraživanja, prava vlasništva na nekretninama i prijenosu prava vlasništva na dionicama te je određena obveza Hrvatskoj agenciji za osiguranje depozita da nakon prijenosa potraživanja nastavi obavljati poslove upravljanja, evidentiranja i naplate potraživanja, kao mandatni posao, u ime i za račun Ministarstva državne imovine kao nalogodavca. Mandatni poslovi odnose se na obračun kamata i druge potrebne obračune, poslove redovite naplate potraživanja, vođenje propisane knjigovodstvene evidencije, izdavanje dužnicima izvoda otvorenih stavki, po potrebi obavljanje i poduzimanje mjera prisilne naplate potraživanja te poduzimanje drugih aktivnosti i poslova koji su uobičajeni kod evidentiranja, upravljanja i naplate potraživanja.

Bilješka 14.

Šifra 642 Prihodi od nefinancijske imovine

S osnove naknada za koncesije ukupno je u 2022. godini ostvareno 490,8 milijuna kuna, što je 82,3% više u odnosu na ostvarene prihode u 2021. Prihodi s osnove naknada od koncesije ostvaruju se od naknada za eksploataciju plina, naknada za koncesiju za vode za javnu vodoopskrbu, naknada za pridobivenu količinu energetske mineralne sirovine plin, naknada za pridobivenu količinu energetske mineralne sirovine naftu i kondenzat. Navedeni prihodi jednim dijelom su direktni prihodi državnog proračuna, a jednim dijelom dijele se između državnog, županijskog i općinskog/gradskog proračuna.

Na povećanje prihoda s osnove naknada od koncesija u 2022. godini najviše je utjecao prihod s osnove naknada za pridobivenu količinu energetske mineralne sirovine plin. Naime, člankom 5.b Uredbe o otklanjanju poremećaja na domaćem tržištu energije (Narodne novine, br. 104/22, 106/22, 121/22, 156/22), određena je obveza tvrtki INA- Industrija nafte d.d. radi osiguranja zaliha plina i povećanja raspoloživosti prirodnog plina u Republici Hrvatskoj, a u smislu saniranja posljedica energetske krize izazvane ratom u Ukrajini, povećanje proizvodnje plina za 10% u odnosu na planiranu proizvodnju, sukladno tehničkim i tehnološkim mogućnostima u razdoblju od 1. listopada 2022. do 31. ožujka 2024. Sukladno navedenoj obvezi, tvrtka INA- Industrija nafte d.d. povećala je proizvodnju ugljikovodika iz ležišta u RH te je stoga došlo i do povećanja prihoda s osnove naknada za koncesije.

Prihodi od naknada za korištenje nefinancijske imovine u 2022. godini su ostvareni u iznosu od 169.712.306,35 kuna, odnosu manji su za 57,4% u odnosu na ostvarenje u 2021. godini. Ostvareni prihodi odnose se na naknade za eksploataciju mineralnih sirovina na zemljištu u vlasništvu Republike Hrvatske te na lovozakupnine.

U razdoblju od 1. siječnja do 31. prosinca 2022. godine evidentirano je ostvarenje ostalih prihoda od nefinancijske imovine u iznosu od 1.216.308,31 kuna, dok je u istom razdoblju prethodne godine evidentirano 8.431.877,00 kuna ostalih prihoda od nefinancijske imovine, odnosno 85,6 % manje u odnosu na prethodnu godinu. Razlog značajnog smanjenja proizlazi iz toga što je u 2021. godini ostvareno 6.586.120,00 kuna prihoda od provizije za preprodaju podataka iz DATA ROOM-a temeljem Master Agreementa između Ministarstva gospodarstva i održivog razvoja i kompanije Spectrum GRO Limited, koji je navedena kompanija uplatila u državni proračun u veljači 2021. godine.

Bilješka 15.

Šifra 6434 Prihodi od kamata na dane zajmove trgovačkim društvima u javnom sektoru

Prihodi od kamata na dane zajmove trgovačkim društvima u javnom sektoru u 2022. ostvareni su u iznosu od 15.946.235,79 kuna što je 8,6 % više u odnosu na prihode ostvarene 2021. godine.

U 2022. godini u okviru ovih prihoda ostvareno je 13.687.500,00 kuna temeljem Ugovora o zajmu broj: 1/2020 kojeg su 26. lipnja 2020. sklopili Republika Hrvatska - Ministarstvo financija i Hrvatska banka za obnovu i razvitak (dalje u tekstu: HBOR) radi ublažavanja negativnih posljedica epidemije koronavirusa i provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta radi ublažavanja negativnih posljedica epidemije koronavirusa i provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta.

Također evidentirani su prihodi ostvareni u iznosu od 249.285,12 kuna, a koji se odnose na kamate iz Ugovora o zajmu kojeg su 23. prosinca 2020. godine sklopili Republika Hrvatska, Ministarstvo mora, prometa i infrastrukture i HŽ Cargo d.o.o temeljem Odluke Vlade Republike Hrvatske o odobrenju državne potpore za sanaciju društva HŽ Cargo d.o.o. Ugovorom je određena redovna kamata u visini od 1% godišnje, a obračunata je za razdoblje od dana korištenja zajma do isteka roka dospijeća zajma.

Bilješka 16.

Šifra 6436 Prihodi od kamata na dane zajmove trgovačkim društvima i obrtnicima izvan javnog sektora

Prihodi od kamata na dane zajmove trgovačkim društvima i obrtnicima izvan javnog sektora u 2022. godini 2.417.919,43 kuna odnosno 21,6 % manje u odnosu na 2021.

Prihodi u oba promatrana razdoblja najvećim se dijelom odnose na uplate kamate od strane društva Alpha Adriatic d.d. (ranije Uljanik plovidba d.d.). U predstečajnom postupku društva Alpha Adriatic d.d., Ministarstvu financija priznata je tražbina na ime provizije za izdano državno jamstvo, koju je dužnik sukladno planu namirenja uvećano za redovnu kamatu od 4,5% obvezan vratiti u državni proračun. U predstečajnom postupku se cjelokupna tražbina Ministarstva financija na ime protestiranog jamstva, uvećano za zateznu kamatu do otvaranja predstečaja, i tražbina na ime provizije, reprogramira uz redovnu kamatu od 4,5%.

Bilješka 17.

Šifra 6437 Prihodi od kamata na dane zajmove drugim razinama vlasti

U 2022. godini prihodi od kamata na dane zajmove drugim razinama vlasti ostvareni su u iznosu 115.532.613,22 kuna odnosno za 1,5 % manje u odnosu na ostvarenje 2021. godine.

Od ukupnog iznosa 107.007.181,68 kuna prihoda ostvareno je od uplate Hrvatskih cesta vezano uz financijsko restrukturiranje cestarskih društava odnosno refinanciranja njihovih obveza temeljem izdane obveznice 2017. godine. Naime, Ugovorom o prijenosu sredstava Ministarstvo financija je 2017. godine sredstva prikupljena izdavanjem euroobveznica ustupilo u korist HAC-a, ARZ-a i HC-a. Na ustupljena sredstva obračunava se kamata koja je identična onoj koju plaća Ministarstvo financija, te su navedena društva dužna uplatiti iznos obračunatih kamata u korist državnog proračuna prije dospijeća obveze Ministarstva financija. Temeljem Dodatka Ugovoru HAC i ARZ nisu bili u obvezi plaćanja kamata u protekle 3 godine (od 2021. godine do 2023. godine) s obzirom na to da im je odobren moratorij.

Bilješka 18.

Šifra 6526 Ostali nespomenuti prihodi

Ostali nespomenuti prihodi u razdoblju od 1. siječnja do 31. prosinca 2022. godine ostvareni su u iznosu od 349.297.176,91 kuna, što je 82,8 % manje u odnosu na ostvarenih 2,026 milijardi kuna u istom razdoblju 2021. godine. Naime, u 2021. godini Hrvatska agencija za osiguranje depozita uplatila je u državni proračun 1.457.814.367,76 kuna s osnove povrata inicijalnih sredstava iz Fonda osiguranja štednih uloga i sanacije banaka. Sukladno odredbama članka 15. Zakona o osiguranju depozita (Narodne novine, broj 146/20) od 1. siječnja 2021., stvorili su se uvjeti za smanjenje tj. obustavu prikupljanja ex-ante premija. Sukladno Međunarodnim standardima osiguranja depozita koje je usvojio Baselski odbor za superviziju (IADI Core Principles for Effective Deposit Insurance Systems, November 2014; principle 9 – Sources and uses of funds) sustav osiguranja depozita prije bilo kakvog smanjenja ili obustave prikupljanja premija osiguranja ima obvezu vratiti sva inicijalna sredstva državama tj. proračunima koja su eventualno uplaćena prilikom osnivanja sustava osiguranja i fondova osiguranja. Agencija je, s obzirom na dostignutu propisanu razinu uplaćenih sredstava u osnovni i dodatni fond osiguranja depozita, uplatila u siječnju 2021. godine navedena sredstva u državni proračun.

Bilješka 19.

Šifra 6634 Povrat kapitalnih pomoći danih trgovačkim društvima i obrtnicima po protestiranim jamstvima

U 2022. godini ostvareno je 4.439.932,38 kuna povrata kapitalnih pomoći danih trgovačkim društvima i obrtnicima po protestiranim jamstvima, što je 97,8% manje od ostvarenih prihoda u istom razdoblju prethodne godine kada su navedeni prihodi iznosili 205.387.185,00 kuna.

Prihodi od povrata kapitalnih pomoći danih trgovačkim društvima i obrtnicima po protestiranim jamstvima u 2022. godine najvećim su dijelom ostvareni uplatom u državni proračun JADRANKAMENA d.d. po stečajnom planu u iznosu od 1.024.800,00 i 1.984.800,00 kuna te Trgovačkog suda u Zagrebu temeljem naknadne diobe iz stečajne mase društva Rubik d.o.o. u stečaju u iznosu od 1.375.496,64 kuna.

Smanjenje u odnosu na prethodnu godinu je značajno iz razloga što je u 2021. evidentiran prihod temeljem prijeboja potraživanja prema društvu Uljanik d.d. u stečaju i Uljanik Brodogradilište d.d. u stečaju u ukupnom iznosu 154.774.905,58 kuna.

U stečajnom postupku društva Uljanik d.d. u stečaju, Ministarstvo financija je izvršilo prijeboj svoje tražbine na ime plaćenih državnih jamstava sa protutražbinom Uljanika d.d. u stečaju po osnovu cijene u visini utvrđene vrijednosti broda u gradnji Uljanik 531 u iznosu od 72.374.569,20 kuna. Trgovački sud u Pazinu, dana 5. svibnja 2021. godine, donio je rješenje o dosudi broda u gradnji Uljanik 531 Republici Hrvatskoj, Ministarstvu financija, što je evidentirano u 2021. godini.

Dodatno, dana 17. svibnja 2021. godine zaključen je Ugovor o unovčenju pokretnina opterećenih razlučnim pravom između Ministarstva financija i društva Uljanik Brodogradilište d.d. u stečaju. Navedenim Ugovorom izvršen je prijeboj tražbine Ministarstva financija na ime plaćenih državnih jamstava sa protutražbinom Uljanik Brodogradilišta d.d. u stečaju po osnovi utvrđene vrijednosti pokretnina u iznosu od 82.400.336,38 kuna.

Bilješka 20.

Šifra 683 Ostali prihodi

U 2022. godini ostvareno je 46.858.885,17 ostalih prihoda što je za 93,7 % više u odnosu na prethodnu godinu.

Iznos od 12 milijuna kuna unutar ove kategorije odnosi se na prihode Zavoda za intelektualno vlasništvo temeljem provedbe međunarodnih ugovora o suradnji vezanih za područje patenata. Prihodi čiju naplatu prati Zavod za intelektualno vlasništvo ovise o obujmu aktivnosti prijavitelja i nositelja prava, a prema utvrđenim međunarodnim obvezama se transferiraju međunarodnim organizacijama. Preostala sredstva se periodički preknjižavaju na izvor financiranja opći prihodi i primici i time postaju prihod državnog proračuna. U promatranom razdoblju, slijedom povećanja prihoda izvršeno je preknjiženje ostvarenih prihoda u iznosu od 12.000.000 kuna. Povećanje u odnosu na usporedno razdoblje prethodne godine proizlazi iz obujma aktivnosti prijavitelja i nositelja prava.

Iznos od 2,7 milijuna kuna unutar ove kategorije odnosi se na sredstva uplaćena u 2020. i 2021. godini iz stečajnog postupka nad stečajnom masom iza Đakovština d.d. u stečaju.

Bilješka 21.

Šifra 3238 Računalne usluge

Računalne usluge su u razdoblju od 1. siječnja do 31. prosinca 2022. godini izvršene u iznosu od 11,2 milijuna kuna. Navedeni rashodi odnose se na usluge koje FINA obavlja temeljem Ugovora o obavljanju određenih poslova za potrebe Ministarstva financija. Između ostalog ove usluge odnose se na poslove platnog prometa, poslove primitka, kontrole, unosa, obrade i isporuka podataka iz financijskih izvještaja, poslove tehnološko-operativne podrške radu sustava Državne riznice, poslove informatičko-tehničke podrške radu sustava Državne riznice, poslove vođenja registara te na ostale usluge definirane gore spomenutim Ugovorom.

Bilješka 22.

Šifra 3296 Troškovi sudskih postupaka

U 2022. godini na ime troškova sudskih postupaka izvršeno je 1.569.764,20 kuna rashoda odnosno 96,4 % manje u odnosu na izvršene rashode u 2021. Navedeni troškovi proizlaze iz stečajnih i predstečajnih postupaka u kojima je Ministarstvo financija vjerovnik, provođenja ovršnih postupaka, provođenja elektroničke javne dražbe, vođenja parničnih postupaka, troškove procjene vrijednosti nekretnina i pokretnina i sl.

Smanjenje u odnosu na prethodnu godinu je značajno iz razloga što je u 2021. na ime sudskih troškova izvršeno plaćanje po ugovoru koji je sklopila Republika Hrvatska, Ministarstvo financija kao razlučni vjerovnik i društvo Uljanik brodogradilište d.d. u stečaju kao stečajni dužnik Ugovor o unovčenju pokretnina opterećenih razlučnim pravom.

Bilješka 23.

Šifra 3411 Kamata na izdane trezorske zapise, Šifra 3413 Kamate za izdane obveznice i Šifra 3423 Kamate za primljene kredite i zajmove od kreditnih i ostalih financijskih institucija izvan javnog sektora

U 2022. evidentirano je 3,3 milijuna kuna kamata za izdane trezorske zapise što je manje za 9,8 milijuna kuna u odnosu na 2021. Tijekom 2022. godine kamatne stope na izdane kunske trezorske zapise kretale su se od 0,01% do 0,20%. Tako su kamatne stope na trezorske zapise u s rokom od 364 dana potkraj 2022. iznosile 0,20% u odnosu na isto razdoblje 2021., kada su iznosile 0,00%. Pored toga, kamatne stope na izdane trezorske zapise s rokom dospijeća od 91 i 182 dana krajem 2022. iznosile su 0,08% i 0,10%, dok je kamatna stopa na trezorske zapise s rokom dospijeća od 182 dana krajem prethodne godine iznosila 0,00%. Kamatne stope na trezorske zapise s valutnom klauzulom s rokom od 364 dana potkraj 2022. iznosile su -0,05% u odnosu na -0,15% iz 2021. Kamatne stope na eurske trezorske zapise (plative u eurima) s rokom dospijeća od 364 dana iznosile su 0,10% u 2022., dok je na isto izdanje u 2021. ostvarena kamatna stopa bila -0,05%.

Kamate za izdane domaće i inozemne obveznice u 2022. evidentirane su u iznosu od 6.078.025.572,83 kuna.

Republika Hrvatska zastupana po Ministarstvu financija je 1. veljače 2022. godine donijela odluku o izdavanju obveznica uz plasman na domaćem tržištu kapitala u iznosu od 1 milijarde eura uz valutnu klauzulu. Obveznice su izdane po cijeni 98,943% nominalnog iznosa, uz nepromjenjivi kamatni kupon od 1,25% godišnje, što čini prinos do dospijeća od 1,39% godišnje. Kamatni kupon isplaćivat će se polugodišnje, a glavnica u cijelosti po dospijeću. Datum izdanja, odnosno uvrštenja obveznica u usluge depozitorija, poravnanja i namire Središnjeg klirinškog depozitarnog društva d.d. je 4. veljače 2022., a dospijeće obveznica je 4. veljače 2030. Sredstva prikupljena ovim izdanjem upotrijebljena su primarno za otplatu obveznica u iznosu od 500 milijuna eura uz valutnu klauzulu, dospijeća 5. veljače 2022. i obveznica u nominalnom iznosu od 3 milijarde kuna dospijeća 7. veljače 2022. godine te za financiranje općih potreba državnog proračuna.

U srpnju su uspješno realizirana izdanja dviju tranši obveznica na domaćem tržištu kapitala. Obveznice u nominalnom iznosu od 400 milijuna eura uz valutnu klauzulu uplaćene su 15. srpnja 2022., a dospijeće im je 15. srpnja 2026. godine. Izdane su po cijeni 99,828% nominalnog iznosa, uz nepromjenjivi kamatni kupon od 2,125% godišnje, što čini prinos do dospijeća 2,17% godišnje.

Obveznice dospijeća 15. srpnja 2032. godine izdane su u nominalnom iznosu od 800 milijuna eura uz valutnu klauzulu. Obveznice su izdane po cijeni 99,203% nominalnog iznosa, kamatni kupon je nepromjenjiv i iznosi 3,375% godišnje, što čini prinos do dospijeća 3,47% godišnje. Datum izdavanja, odnosno uvrštenja obveznica u usluge depozitorija, poravnanja i namire Središnjeg klirinškog depozitarnog društva d.d. također je 15. srpnja 2022. godine.

Sredstva prikupljena ovim izdanjima obveznica većim dijelom su se koristila za refinanciranje postojećeg izdanja obveznica, dospijeća 22. srpnja 2022. godine, u ukupnom nominalnom iznosu od 1 milijarde eura. Ove desetogodišnje obveznice su izdane u srpnju 2011. godine uz nepromjenjivi kamatni kupon od 6,5% godišnje, što implicira uštedu na kamatama u približnom iznosu od 36 milijuna eura, promatrano na godišnjoj razini u odnosu na iznos refinanciranja.

Republika Hrvatska je u travnju uspješno realizirala izdanje euroobveznica na međunarodnom financijskom tržištu u iznosu 1,25 milijardi eura. Ove desetogodišnje obveznice su izdane po cijeni od 99,146% nominalnog iznosa uz nepromjenjivi kamatni kupon od 2,875% godišnje, što čini prinos do dospijeća od 2,975%. Kamatni kupon će se isplaćivati jednom godišnje, a glavnica će se u cijelosti isplatiti po dospijeću. Obveznice su uplaćene 22. travnja 2022., a dospijeće obveznica je 22. travnja 2032. godine.

Sredstva prikupljena ovim izdanjem iskorištena su za refinanciranje euroobveznica Republike Hrvatske nominalnog iznosa 1,25 milijardi eura, koje su nosile kamatu 3,875% i dospijeće im je bilo 30. svibnja 2022.

Kamate za primljene kredite i zajmove od kreditnih i ostalih financijskih institucija izvan javnog sektora u 2022. godini iznosile su 187 milijuna kuna.

Republika Hrvatska se u ožujku zadužila na domaćem financijskom tržištu u iznosu 360 milijuna eura uz valutnu klauzulu te uz promjenjivu kamatu, koja je jednaka zbroju šestomjesečnog EURIBOR-a i marže u iznosu od 0,45% godišnje. U istom mjesecu Republika Hrvatska se zadužila na domaćem financijskom tržištu u iznosu 200 milijuna eura, uz valutnu klauzulu te uz promjenjivu kamatu u visini šestomjesečnog EURIBOR-a uvećano za kamatnu maržu od 0,27% godišnje.

Također u ožujku, Republika Hrvatska se zadužila na domaćem financijskom tržištu u iznosu 120 milijuna eura, uz valutnu klauzulu te uz fiksnu kamatnu stopu 0,50% godišnje.

U prosincu se Republika Hrvatska zadužila na domaćem financijskom tržištu u iznosu 150 milijuna eura, uz valutnu klauzulu te promjenjivu kamatnu stopu jednaku zbroju šestomjesečnog EURIBOR-a i marže u iznosu od 0,13% godišnje.

Također u prosincu Republika Hrvatska se zadužila na domaćem financijskom tržištu u iznosu 200 milijuna eura, uz valutnu klauzulu te fiksnu kamatnu stopu 2,904% godišnje.

Bilješka 24.

Šifra 3432 Negativne tečajne razlike i razlike zbog primjene valutne klauzule

Tijekom 2022. godine negativne tečajne razlike i razlike od valutne klauzule po otplatama kredita i zajmova značajnije su manje od razlika po otplatama kredita i zajmova u 2021. godini zbog razlika u odnosima stranih valuta u odnosu na kunu.

Najveći utjecaj na smanjenje ovih rashoda proizlazi iz toga što je u 2021. godini na dan 31.3.2021. isplaćena glavnica euroobveznica denominiranih u američkom dolaru pri čemu je negativna tečajna razlika u nominalnom iznosu iznosila 402.246.486,48 kuna.  Tijekom 2021. godine američki dolar je snažno aprecirao  u odnosnu na euro što se odrazilo značajno na rashode od negativnih tečajnih razlika u 2021. godini.

U 2022. godini značajniji iznos negativnih tečajnih razlika iznosi u nominalnom iznosu 55.760.692,63 kune, a odnosi se na iskazane negativne tečajne razlike po plaćenim računima. Navedeno je u korelaciji povećanja plaćanja obveza  u inozemnim valutama u 2022. godini CAD, USD, GBP, EUR, NOK, CHF.

Bilješka 25.

Šifra 3433 Zatezne kamate

U 2022. godini izvršeno je 1.726.537,18 kuna rashoda za zatezne kamate. Navedeni iznos odnosi se na zatezne kamate vezano uz plaćanje doprinosa Republike Hrvatske proračunu Europske unije na temelju tradicionalnih vlastitih sredstava. Predmetne kamate plaćene su u slučajevima u kojima je Europska komisija u inspekcijama utvrdila određene iznose carinskih davanja koji su trebali biti plaćeni u proračun EU-a, a nisu bili pravovremeno uključeni u prethodna izvješća za plaćanja.

Bilješka 26.

Šifra 3434 Ostali nespomenuti financijski rashodi

U 2022. godini ostali nespomenuti rashodi ostvareni su u iznosu 296.246.796,90 kuna, što je 5,5 % više u odnosu na ostvarenje u 2021. godini kada su navedeni rashodi iznosili 280.867.068 kuna. Na navedenoj Šifri evidentiraju se svi troškovi vezani za zaduživanja na domaćem i inozemnom tržištu. Između ostalog, tu su evidentirani troškovi voditelja izdanja obveznica na domaćem i inozemnom tržištu, troškovi uključivanja vrijednosnih papira na Zagrebačku burzu, troškovi rejting agencijama, troškovi deponiranja vrijednosnih papira u SKDD i sl. Također, na ovoj Šifri je evidentiran alikvotni dio obveznica izdanih uz diskont.

Bilješka 27.

Šifra 3521 Subvencije kreditnim i ostalim financijskim institucijama izvan javnog sektora

U 2022. godini za povlašteno financiranje po kreditnim programima HBOR-a isplaćene su subvencije kreditnim i ostalim financijskim institucijama izvan javnog sektora u iznosu od 189.000.000,00 kuna što je za 170 % više u odnosu na izvršene rashode u 2021. godini.

Temeljem Ugovora o nalogu za obavljanje poslova povlaštenog financiranja po kreditnim programima HBOR-a, HBOR u ime i za račun Republike Hrvatske vodi Fond sredstava za povlašteno financiranje po kreditnim programima HBOR-a, namijenjen subvencioniranju kamatnih stopa kojim se iz sredstava državnog proračuna omogućava kreditiranje hrvatskog gospodarstva po nižim kamatnim stopama.

Bilješka 28.

Šifra 3512 Subvencije trgovačkim društvima u javnom sektoru, Šifra 3522 Subvencije trgovačkim društvima i zadrugama izvan javnog sektora

U 2022. godini HBOR, Ministarstvo financija, kao tijelo nadležno za koordinaciju praćenja provedbe NPOO-a 2021.-2026., i Ministarstvo gospodarstva i održivog razvoja, kao tijelo nadležno za komponentu/podkomponentu NPOO-a 2021.-2026., sklopili su:

* Sporazum o delegiranim poslovima u svrhu ustrojavanja "umbrella" jamstvenog fonda - inicijalno raspoloživa sredstva namijenjena za ovaj financijski instrument iznose 600 milijuna kuna
* Sporazum o delegiranim poslovima u svrhu ustrojavanja fonda subvencija za subvencioniranje kamata po kreditima subjektima srednje tržišne kapitalizacije i velikim poslovnim subjektima -  inicijalno raspoloživa sredstva namijenjena za ovaj financijski instrument iznose 200 milijuna kuna
* Sporazum o delegiranim poslovima u svrhu ustrojavanja fonda subvencija za subvencioniranje kamata po kreditima za subjekte javnog sektora -  inicijalno raspoloživa sredstva namijenjena za ovaj financijski instrument iznose 200 milijuna kuna
* Sporazum o delegiranim poslovima u svrhu ustrojavanja fonda subvencija za subvencioniranje kamata po kreditima za mikro, male i srednje poslovne subjekte -  inicijalno raspoloživa sredstva namijenjena za ovaj financijski instrument iznose 200 milijuna kuna

Sporazumom se ovlašćuje HBOR na provedbu i upravljanje s financijskim instrumentom, u svoje ime, a za račun i na rizik Republike Hrvatske. Financijski instrument provodi se izravnim odobrenjem kredita od strane HBOR-a u skladu s investicijskom politikom. Temeljem investicijske politike HBOR izrađuje plan povlačenja raspoloživih sredstava koja su osigurana u državnom proračunu.

U 2022. godini Ministarstvo financija je sukladno spomenutim Sporazumima, a na temelju plana povlačenja i zahtjeva za plaćanje dostavljenog od strane HBOR-a isplatilo iznos od 50.000.000,00 kuna na ime subvencija trgovačkim društvima u javnom sektoru, a iznos od 250.000.000,00 kuna na ime danih zajmova trgovačkim društvima i zadrugama izvan javnog sektora.

U skladu s Uputom Ministarstva financija (KLASA: 400-02/22-01/54 URBROJ:513-05-03-22-1) od 29. prosinca 2022. doznačavanje sredstava iz financijskih instrumenata krajnjim primateljima putem posrednika HBOR-a, evidentira se na osnovnim računima prema krajnjim primateljima, a ne kao da je dan zajam HBOR-u.

U okviru subvencija trgovačkim društvima i zadrugama izvan javnog sektora isplaćena su sredstva iz državnog proračuna u Garantni fond za poslove osiguranja izvoza temeljem Uredbe o osiguranju izvoza („Narodne novine“, broj 53/20). Sredstva iz Garantnog fonda služe za isplatu odšteta, pokriće troškova sprječavanja nastanka štete i troškova regresne naplate, plaćanje obveza proizašlih iz preuzetih obveza po poslovima osiguranja izvoza i za pokriće ostalih troškova HBOR u provedbi osiguranja izvoza. Kako bi se osigurala dugoročna održivost provedbe poslova osiguranja izvoza, HBOR uvela je mjere i pokazatelje kojima se prati rizičnost i upravlja portfeljem izvoza na način da omjer Garantnog fonda i ukupne neto rizičnosti ne smije biti niži od 8 %. U 2022. godini u Garantni fond uplaćeno je 155.000.000,00 kuna.

Bilješka 29.

Šifra 3621 Tekuće pomoći međunarodnim organizacijama te institucijama i tijelima EU

Tekuće pomoći međunarodnim organizacijama te institucijama i tijelima EU izvršene su u 2022. u iznosu od 4.717.387.875,55 kuna, a odnose se na izdvajanja za doprinos Republike Hrvatske proračunu Europske unije na temelju tradicionalnih vlastitih sredstava.

Bilješka 30.

Šifra 3631 Tekuće pomoći unutar općeg proračuna

Tekuće pomoći unutar općeg proračuna u 2022. godini ostvarene su u iznosu od 2.036.293.254,98 kuna, u odnosu na ostvarenje od 2.055.053.194, 00 kuna u 2021. godini.

Temeljem članka 15. Zakona o financiranju jedinica lokalne i područne (regionalne) samouprave (Narodne novine, br. 127/17, 138/20 i 151/22), jedinicama je utvrđeno pravo na isplatu kompenzacijskih pomoći. Jedinicama lokalne i područne (regionalne) samouprave se tijekom 2018. iz državnog proračuna isplaćivala pomoć u visini razlike između zbroja prihoda od poreza na dohodak i prireza ostvarenih u 2017. i prihoda od pomoći koji su u 2017. ostvareni u skladu s odredbama Zakona o izvršavanju Državnog proračuna Republike Hrvatske za 2017. godinu (Narodne novine, br. 119/16 i 113/17) te prihoda od poreza na dohodak i prireza koji su ostvarili tijekom 2018. godine. Jedinicama lokalne i područne (regionalne) samouprave se tijekom 2019. i 2020. isplaćivao isti iznos kompenzacije kao i u 2018., dok je tijekom 2021. isplaćeno 60%, a tijekom 2022. 30% iznosa naprijed navedene pomoći. Za ovu namjenu, iz državnog proračuna Republike Hrvatske jedinicama lokalne i područne (regionalne) samouprave tijekom 2022. isplaćene su kompenzacijske pomoći u iznosu od 20.395.506,72 kune.

Temeljem odredaba istoga Zakona, u Državnom proračunu Republike Hrvatske za 2022. godinu i projekcijama za 2023. i 2024. godinu (Narodne novine, br. 140/21, 62/22 i 131/22) osigurana su sredstva fiskalnog izravnanja za one jedinice lokalne i područne (regionalne) samouprave koje na to imaju pravo, a temeljem članka 29. Zakona o izvršavanju Državnog proračuna Republike Hrvatske za 2022. godinu (Narodne novine, br. 140/21, 62/22 i 131/22) jedinicama lokalne i područne (regionalne) samouprave je tijekom 2022. isplaćena pomoć, na ime fiskalnog izravnanja, u iznosu od 2.000.000.000,00 kuna.

Sukladno članku 30. Zakona o izvršavanju Državnog proračuna Republike Hrvatske za 2022. godinu, u Državnom proračunu Republike Hrvatske za 2022. godinu i projekcijama za 2023. i 2024. godinu osigurana su sredstva pomoći na ime poticaja za dobrovoljno funkcionalno odnosno stvarno spajanje jedinica lokalne samouprave. Za ovu namjenu, jedinicama lokalne samouprave tijekom 2022. isplaćena je pomoć u iznosu od 6.342.737,39 kuna.

Slijedom navedenoga, jedinicama lokalne i područne (regionalne) samouprave je u 2022. iz državnog proračuna (T767055 Kompenzacijska mjera jedinicama lokalne i područne (regionalne) samouprave, A818069 Fiskalno izravnanje jedinica lokalne i područne (regionalne) samouprave i A767071 Poticaji za dobrovoljno funkcionalno ili stvarno spajanje jedinica lokalne samouprave) isplaćena pomoć u ukupnom iznosu od 2.026.738.244,11 kuna.

Bilješka 31.

Šifra 3632 Kapitalne pomoći unutar općeg proračuna

Rashodi za kapitalne pomoći unutar općeg proračuna u 2022. su povećani za 241,4%. Navedeni rashodi odnose se na rashode za sanacije šteta prirodnih nepogoda koje su pogodile neke od županija i gradova. Ukupan iznos doznačen po Rješenjima Vlade Republike Hrvatske županijama i gradovima iznosio je 68.284.279,00 kn. Dodijeljeni iznosi za sanacije šteta elementarnih nepogoda po županijama i gradovima:

* 25.000.000,00 kn Bjelovarsko-bilogorskoj županiji zbog olujnog nevremena;
* 18.000.000,00 kn za sanacije šteta od tuče i to raspodijeljeno po županijama:

1. 6.363.000,00 kuna Varaždinskoj županiji,
2. 8.046.000,00 kuna Krapinsko-zagorskoj županiji,
3. 142.200,00 kuna Koprivničko-križevačkoj županiji
4. 397.800,00 kuna Zagrebačkoj županiji
5. 3.051.000,00 kuna Karlovačkoj županiji

* 25.000.000,00 kuna Gradu Hrvatska Kostajnica zbog poplava i
* 284.279,00 kuna Gradu Petrinji zbog poplava.

Bilješka 32.

Šifra 3635 Pomoći unutar općeg proračuna po protestiranim jamstvima

Ostvareni rashodi u 2022. godini za pomoći unutar općeg proračuna po protestiranim jamstvima odnose se na pomoći po protestiranim jamstvima danim na zahtjev društva HŽ Infrastruktura d.o.o. u iznosu od 76.011.415,61 kuna, a odnose se na protestirana državna jamstva za društvo HŽ Infrastruktura d.o.o. koja su izdana u razdoblju od 2017. do 2022. godine.

Bilješka 33.

Šifra 3721 Naknade građanima i kućanstvima u novcu

Rashodi za naknade građanima i kućanstvima u novcu ostvareni su u razdoblju od 1. siječnja do 31. prosinca 2022. godine u iznosu od 94,6 milijuna kuna, dok su u istom razdoblju prethodne godine ostvareni u iznosu od 88,1 milijun kuna. Ovi rashodi odnose se na državna poticajna sredstva za stambenu štednju sukladno Zakonu o stambenoj štednji i državnom poticanju stambene štednje (Narodne novine, broj 109/97, 117/97, 76/99, 10/01, 92/05, 21/10, 15/13, 139/13, 151/14 i 110/15).

Bilješka 34.

Šifra 3834 Ugovorene kazne i ostale naknade šteta

U 2022. godini rashodi za ugovorene kazne i ostale naknade šteta ostvareni su u iznosu od 56.809.456,69 što je 83,4 % manje u odnosu na prethodnu godinu. Smanjenje je značajno jer je na ime ugovornih kazni u 2021. godini isplaćen iznos od 297.000.000 kuna Temeljem Sporazuma o prijateljskom rješenju spora između Republike Hrvatske, s jedne strane, i Colgate/McCallum, Ltd. i Gavina Michaela Susmana.

Bilješka 35.

Šifra 3865 Kapitalne pomoći trgovačkim društvima i obrtnicima po protestiranim jamstvima

Rashodi za kapitalne pomoći trgovačkim društvima i obrtnicima po protestiranim jamstvima u 2022. godini ostvareni su u visini 600.378.220,49 kuna što je značajno povećanje u odnosu na 34.614.362,00 kuna ostvarenih u 2021. godini. Naime, Ministarstvo financija izdalo je 2015. godine u korist HBOR-a državna jamstva Riznični brojevi: F-035-15 i F-036-15 za izdavanje bankarskih garancija za povrat avansa za Novogradnju 522.

Sukladno arbitražnom pravorijeku od 3. siječnja 2022. godine u sporu koji je Wellard Ships Pte,Ltd, Singapore pokrenuo protiv HBOR-a radi neplaćanja po HBOR-ovim garancijama izdanim 2015. godine po nalogu Uljanika d.d., HBOR je dana 14. siječnja 2022. godine izvršio isplatu temeljem navedenih garancija u visini od 1.832.672,55 EUR i 9.940.852,52 USD.

Ministarstvo financija je temeljem navedenih jamstava (pokrivaju 64% obveza po garancijama) dana 26. siječnja 2022. godine prema HBOR-u izmirilo obveze umjesto društva Uljanik d.d., u stečaju, u iznosu od 51.273.965,32 kuna (plaćanja od strane Ministarstva financija u valutama u iznosu od 1.172.910,43 EUR na ime glavnice i redovnih kamata te u iznosu od 6.362.145,61 USD na ime glavnice i redovnih kamata).

Nadalje, Ministarstvo financija izdalo je za društvo Brodograđevna industrija Split d.d. u 2020. godini državno jamstvo Riznični broj F-008-20 u korist VTB Bank (Europe) SE za gradnju broda Nov. 485. Temeljem navedenog izdanog i protestiranog državnog jamstva, Ministarstvo financija izvršilo je plaćanje u iznosu od 242.997.557,40 kuna.

Također, u okviru kapitalne pomoći trgovačkim društvima i obrtnicima po protestiranim jamstvima ostvareno je 275.459.882,37 kuna rashoda koji su klasificirani podaci sukladno Zakonu o tajnosti podataka kojim se uređuje pojam klasificiranih i neklasificiranih podataka.

Ministarstvo financija izdalo je za društvo HŽ Cargo d.o.o. u 2015. godini državno jamstvo Riznični broj F-029-15 u korist IBRD te 2016. godine državno jamstvo Riznični broj F-014-16 u korist Hrvatske poštanske banke d.d. i Croatia banke d.d.. Temeljem navedenih izdanih i protestiranih državnih jamstava za društvo HŽ Cargo d.o.o., Ministarstvo financija izvršilo je plaćanja u iznosu od 30.509.831,56 kuna.

Bilješka 36.

Šifra 7111 Zemljište

U 2022. godini ostvareno je 96.619.871,92 prihoda od prodaje zemljišta. Navedeni prihodi odnose se na uplate od prodaje zemljišta u vlasništvu RH za čiju je naplatu zaduženo Ministarstvo graditeljstva, prostornog uređenja i državne imovine.

Bilješka 37.

Šifra 7233 Prijevozna sredstva u pomorskom i riječnom prometu

U 2022. godini ostvareno je 384.865.673,20 kuna prihoda od prodaje prijevoznih sredstava u pomorskom i riječnom prometu.

Od navedenih prihoda iznos od 384.821.494,20 odnosi se na uplate temeljem Ugovora o kupoprodaji broda Nov. 514. Na osnovu Zaključka Vlade Republike Hrvatske od 29. listopada 2020. godine vezano za preuzimanje i završetak gradnje broda Nov 514 u društvu 3. Maj Brodogradilište d.d., Rijeka (KLASA: 022-03/20-07/306, URBROJ: 50301-05/27-20-2), Zaključka Vlade o načinu raspolaganja i završetku gradnje broda Nov. 514 (KLASA: 022-03/21-07/49, URBROJ: 50301-05/27-21-2) i Zaključka o izmjenama Zaključka od 18. veljače 2021. godine (KLASA: 022-03/21-07/269, URBROJ: 50301-05/27-21-3) Ministarstvo gospodarstva i održivog razvoja sklopilo je s kupcem odabranim temeljem Javnog poziva za podnošenje obvezujućih ponuda za kupnju broda Nov. 514 Ugovor o kupoprodaji broda Nov. 514.

Temeljem Ugovora o kupoprodaji 24. prosinca 2021. na eurski devizni račun državnog proračuna otvoren u HNB-u od strane kupca uplaćen je predujam u iznosu od 2.561.000,00 eura. Uplaćeni predujam u iznosu od 2.561.000,00 eura evidentiran je na račun obveza za predujmove 239510000.

Dana 12. srpnja 2022. na eurski devizni račun državnog proračuna otvoren u HNB-u od strane kupca uplaćen je iznos od 48.659.000,00 eura u visini preostale vrijednosti broda koju je kupac temeljem Ugovora bio obvezan uplatiti. Navedena uplata evidentirana je na računu prihoda od prodaje nefinancijske imovine 723310000 Plovila. Također, s računa obveze za predujmove zaduženjem računa 239510000 i odobrenjem računa 723310000 iznos od 2.561.000,00 eura prenesen je s obveze za predujam na prihode od prodaje nefinancijske imovine.

Bilješka 38.

Šifra 741 Prihodi od prodaje zaliha

Iznos od 2.781.392,19 evidentiran u okviru ovog prihoda odnosi se na prodaju neperspektivne vojne opreme. Detalji poslovnog događaja klasificirani su podaci sukladno Zakonu o tajnosti podataka kojim se uređuje pojam klasificiranih i neklasificiranih podataka.

Bilješka 39.

Šifra 4212 Poslovni objekti

U 2022. godini rashodi za nabavu nefinancijske imovine (poslovni objekti) iznosili su 5.220.000,00 kuna. Navedeni iznos odnosi se na upisano vlasništvo u korist Republike Hrvatske temeljem Rješenja Zemljišnoknjižnog odjela Općinskog građanskog suda u Zagrebu Posl.br. Z-48832/2022-5 od 17. listopada 2022. godine na 2/5 dijelova nekretnine u vlasništvu društva HE-TO TRADE d.o.o., čija je procijenjena vrijednost 5.220.000,00 kuna.

Naime, Rješenjem Trgovačkog suda u Zagrebu broj: 48. St-652/17-35 od 3. listopada 2019. godine, koje je postalo pravomoćno dana 25. studenog 2019. godine, odobreno je sklapanje predstečajne nagodbe u postupku nad dužnikom MUNJA d.d., Zagreb, Koledovčina 3, OIB: 18961324564.

Istim Rješenjem tražbina Ministarstva financija - bivši Fond za razvoj i zapošljavanje, utvrđena u ukupnom iznosu od 13.017.988,28 kuna djelomično je namirena stjecanjem 2/5 dijelova nekretnine u vlasništvu je društva HE-TO TRADE d.o.o., čija je procijenjena vrijednost 5.220.000,00 kuna

Bilješka 40.

Šifra 8 Primici od financijske imovine i zaduživanja

Na Šifri 8 Primici od financijske imovine i zaduživanja u 2022. godini iskazan je iznos od 41.401.791.330,06 kuna koji predstavlja naplaćene primitke od financijske imovine i zaduživanja. U odnosu na 2021. godinu u kojoj je ostvareno 37.850.895.422,00 kuna iskazano je povećanje od 9,4%. Primici od financijske imovine i zaduživanja obuhvaćaju dugoročne i kratkoročne primitke od financijske imovine i zaduživanja.

Kratkoročni primici i izdaci u glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 41.

Šifra 81 Primljeni povrati glavnica danih zajmova i depozita

Primljeni povrati glavnica danih zajmova i depozita u 2022. godini iznosili su 1.102.810.215,22 kuna.

U okviru navedenog primitka ove godine najznačajniji iznos odnosi se na povrate zajmova danih drugim razinama vlasti (Šifra 817) u iznosu od 1.013.850.369,56 kuna.

Navedeni iznos jednim dijelom odnosi se na povrate zajmova danih županijama, gradovima i općinama po osnovi odgode/obročne otplate poreza na dohodak i prireza porezu na dohodak, po osnovi povrata poreza na dohodak po godišnjoj prijavi za 2019. godinu te pada prihoda u razdoblju siječanj-rujan 2020. i siječanj-rujan 2021. u odnosu na isto razdoblje 2019. godine, i to u sljedećim iznosima:

* *8172 Povrat zajmova danih županijskim proračunima – dugoročni -* 16.770.292,38 kuna,
* *8173 Povrat zajmova danih gradskim proračunima – dugoročni* - 372.100.158,64 kuna,
* *8174 Povrat zajmova danih općinskim proračunima – dugoročni* - 31.854.369,07 kuna.

Osim povrata zajmova danih županijama, gradovima i općinama, u okviru ovog primitka evidentirani su i povrati zajmova danih HZMO-u, HZZ-u i HZZO-u (šifra 8175) u iznosu od 254.611.606,20 kn, a odnose se na povrat beskamatnog zajma isplaćenog tijekom 2020. godine Hrvatskom zavodu za zdravstveno osiguranje temeljem Naputka o načinu isplate sredstava beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (Narodne novine, br. 46/20, 5/21 i 73/21).

Dodatno, u okviru ovih primitaka evidentirani su i povrati danih zajmova ostalim izvanproračunskim korisnicima državnog proračuna (šifra 8176) u iznosu od 252.428.408,28 kuna, od čega se najveći dio odnosi na zajmove dane Hrvatskim autocestama d.o.o., Hrvatskim cestama d.o.o. te Autocesti Rijeka – Zagreb d.d.

U okviru primitka razreda 8, ove godine dio iznosa odnosi se na povrat zajmova danih tuzemnim trgovačkim društvima izvan javnog sektora (Šifra 8163) ostvarenih u iznosu od 29.554.211,73 kuna, odnosno za 75,7 % manje od ostvarenja 2021. godine. Smanjenje u odnosu na 2021. je značajno iz razloga što se u 2021. godini u okviru navedenog primitka evidentirao primitak od prodaje broda u predstečajnom postupku društva Alpha Adriatic d.d. (ranije Uljanik plovidba d.d.) u iznosu od 76.754.405,60 kuna.

U okviru primitka od povrat zajmova danih tuzemnim trgovačkim društvima izvan javnog sektora (Šifra 8163) ove godine najznačajniji dio odnosi se na povrate zajmova Alpha Adriatic d.d. (ranije Uljanik plovidba d.d.) u iznosu od 7.893.586,93, MUNJA d.d. u iznosu od 5.220.000,00 i Jadrankamen d.d. u iznosu od 3.009.600,00 kuna. U slučaju MUNJA d.d. radi se o namirenju potraživanje prema dužniku MUNJA d.o.o. kroz stjecanje nekretnine procijenjene vrijednosti 5.220.000,00 što se sukladno Pravilniku o proračunskom računovodstvu i Računskom planu evidentira kao primitak od povrat zajmova danih tuzemnim trgovačkim društvima izvan javnog sektora i rashod za nabavu nefinancijske imovine.

Bilješka 42.

Šifra 82 Primici od izdanih vrijednosnih papira

Primici od izdanih vrijednosnih papira u 2022. godini iznosili su 25.985.017.700,00 kuna. Primici od izdanih vrijednosnih papira obuhvaćaju dugoročne i kratkoročne primitke od izdanih vrijednosnih papira (obveznice i trezorski zapisi).

U okviru navedenog primitka ove godine najznačajniji iznos odnosi se na primitke od izdanih obveznica u iznosu od 25.985.017.700,00 kuna.

Ostvareni primici s osnove tuzemnih obveznica u 2022. godini su ostvareni u iznosu od 16,5 milijardi kuna, što predstavlja povećanje za 83,7 % u odnosu na 2021. godinu. Ostvareni primici s osnove inozemnih obveznica u 2022. godini su ostvareni u iznosu od 9,4 milijarde kuna što predstavlja smanjenje od 37,6 %.

Republika Hrvatska zastupana po Ministarstvu financija je 1. veljače 2022. godine donijela odluku o izdavanju obveznica uz plasman na domaćem tržištu kapitala u iznosu od 1 milijarde eura uz valutnu klauzulu. Obveznice su izdane po cijeni 98,943% nominalnog iznosa, uz nepromjenjivi kamatni kupon od 1,25% godišnje, što čini prinos do dospijeća od 1,39% godišnje. Kamatni kupon isplaćivat će se polugodišnje, a glavnica u cijelosti po dospijeću. Datum izdanja, odnosno uvrštenja obveznica u usluge depozitorija, poravnanja i namire Središnjeg klirinškog depozitarnog društva d.d. je 4. veljače 2022., a dospijeće obveznica je 4. veljače 2030. Sredstva prikupljena ovim izdanjem upotrijebljena su primarno za otplatu obveznica u iznosu od 500 milijuna eura uz valutnu klauzulu, dospijeća 5. veljače 2022. i obveznica u nominalnom iznosu od 3 milijarde kuna dospijeća 7. veljače 2022. godine te za financiranje općih potreba državnog proračuna.

U srpnju su uspješno realizirana izdanja dviju tranši obveznica na domaćem tržištu kapitala. Obveznice u nominalnom iznosu od 400 milijuna eura uz valutnu klauzulu uplaćene su 15. srpnja 2022., a dospijeće im je 15. srpnja 2026. godine. Izdane su po cijeni 99,828% nominalnog iznosa, uz nepromjenjivi kamatni kupon od 2,125% godišnje, što čini prinos do dospijeća 2,17% godišnje.

Obveznice dospijeća 15. srpnja 2032. godine izdane su u nominalnom iznosu od 800 milijuna eura uz valutnu klauzulu. Obveznice su izdane po cijeni 99,203% nominalnog iznosa, kamatni kupon je nepromjenjiv i iznosi 3,375% godišnje, što čini prinos do dospijeća 3,47% godišnje. Datum izdavanja, odnosno uvrštenja obveznica u usluge depozitorija, poravnanja i namire Središnjeg klirinškog depozitarnog društva d.d. također je 15. srpnja 2022. godine.

Sredstva prikupljena ovim izdanjima obveznica većim dijelom su se koristila za refinanciranje postojećeg izdanja obveznica, dospijeća 22. srpnja 2022. godine, u ukupnom nominalnom iznosu od 1 milijarde eura. Ove desetogodišnje obveznice su izdane u srpnju 2011. godine uz nepromjenjivi kamatni kupon od 6,5% godišnje, što implicira uštedu na kamatama u približnom iznosu od 36 milijuna eura, promatrano na godišnjoj razini u odnosu na iznos refinanciranja.

Republika Hrvatska je u travnju uspješno realizirala izdanje euroobveznica na međunarodnom financijskom tržištu u iznosu 1,25 milijardi eura. Ove desetogodišnje obveznice su izdane po cijeni od 99,146% nominalnog iznosa uz nepromjenjivi kamatni kupon od 2,875% godišnje, što čini prinos do dospijeća od 2,975%. Kamatni kupon će se isplaćivati jednom godišnje, a glavnica će se u cijelosti isplatiti po dospijeću. Obveznice su uplaćene 22. travnja 2022., a dospijeće obveznica je 22. travnja 2032. godine.

Sredstva prikupljena ovim izdanjem iskorištena su za refinanciranje euroobveznica Republike Hrvatske nominalnog iznosa 1,25 milijardi eura, koje su nosile kamatu 3,875% i dospijeće im je bilo 30. svibnja 2022.

Tijekom 2022. godine održano je 16 aukcija trezorskih zapisa na kojima je bilo ukupno 21 izdanja, od čega 18 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje FX trezorskih zapisa, izraženih i plativih u eurima. Kod kunskih izdanja trezorskih zapisa 2 izdanja su bila s rokom dospijeća od 91 dan, 4 izdanja s rokom dospijeća od 182 dana te 12 izdanja s rokom dospijeća od 364 dana.

Za primitke s osnove izdanih trezorskih zapisa nema iskazanog podatka u financijskom izvještaju državnog proračuna obzirom na to da se kratkoročni primici i izdaci iskazuju u neto iznosu nakon što se sučele prema istovrsnim kategorijama.

Bilješka 43.

Šifra 83 Primici od prodaje dionica i udjela u glavnici

Primici od prodaje dionica i udjela u glavnici u 2022. godini iznosili su 59.581.506,24 kuna.

U okviru navedenog primitka ove godine najznačajniji iznos odnosi se na primitke od prodaje dionica i udjela izvan javnog sektora u iznosu od 56.322.992,30 kuna koji se odnose na dionice u vlasništvu Republike Hrvatske i Hrvatskog zavoda za mirovinsko osiguranje kojima upravlja Centar za restrukturiranje i prodaju temeljem Zakona o upravljanju državnom imovinom, od čega se najznačajniji iznosi odnose na prodaju dionica društva Villa Dubrovnik d.d., Dubrovnik (21.117.534,24 kune), Excelsa nekretnine d.d., Dubrovnik (7.884.032,00 kuna) i Hrvatski telekom (6.324.328,50 kuna).

Također, na istoj šifri su evidentirani primici od dionica i udjela društva Hrvatsko mirovinsko osiguranje d.o.o. ostvareni u iznosu od 11.484.216,41 kuna.

Bilješka 44.

Šifra 84 Primici od zaduživanja

Primici od zaduživanja u 2022. godini iznosili su 14.254.381.908,60 kuna.

U okviru navedenog primitka ove godine najznačajniji iznos odnosi se na primljene kredite i zajmove od kreditnih i ostalih financijskih institucija izvan javnog sektora (Šifra 844).

U okviru primljenih kredita i zajmova od kreditnih institucija izvan javnog sektora evidentirani su dugoročni krediti u iznosu od 7,7 milijardi kuna u 2022., što je povećanje od 55,4 % u odnosu na prethodnu godinu.

Republika Hrvatska se u ožujku zadužila na domaćem financijskom tržištu u iznosu 360 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamata je promjenjiva i jednaka zbroju šestomjesečnog EURIBOR-a i marže u iznosu od 0,45% godišnje. Glavnica će se otplaćivati u 10 jednakih polugodišnjih rata, od kojih prva dospijeva 31. listopada 2022., a zadnja 60 mjeseci od prijenosa kredita u otplatu.

U istom mjesecu Republika Hrvatska se zadužila na domaćem financijskom tržištu u iznosu 200 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamata je promjenjiva, u visini šestomjesečnog EURIBOR-a uvećano za kamatnu maržu od 0,27% godišnje. Glavnica će se otplaćivati u 8 jednakih polugodišnjih rata, od kojih prva dospijeva 30. rujna 2022., a posljednja 31. ožujka 2026.

Također u ožujku Republika Hrvatska se zadužila na domaćem financijskom tržištu u iznosu 120 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamatna stopa je fiksna u iznosu 0,50% godišnje. Glavnica će se otplaćivati u 8 jednaki polugodišnjih rata od kojih prva dospijeva na naplatu u roku 6 mjeseci od dana korištenja kredita.

U prosincu Republika Hrvatska se zadužila na domaćem financijskom tržištu u iznosu 150 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamata je promjenjiva i jednaka zbroju šestomjesečnog EURIBOR-a i marže u iznosu od 0,13% godišnje, uz polugodišnji obračun i plaćanje. Glavnica će se otplaćivati u 8 jednaki polugodišnjih rata od kojih prva dospijeva na naplatu u roku 6 mjeseci od dana korištenja kredita.

Također u prosincu Republika Hrvatska se zadužila na domaćem financijskom tržištu u iznosu 200 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamatna stopa je fiksna u iznosu 2,904% godišnje, uz polugodišnji obračun i plaćanje. Glavnica će se otplaćivati u jednakim polugodišnjim ratama od kojih prva dospijeva 30. lipnja 2023., a posljednja 31. prosinca 2027.

Osim primljenih kredita i zajmova od kreditnih institucija izvan javnog sektora u okviru ovog primitka evidentirani su i:

1. *primljeni krediti i zajmovi od međunarodnih organizacija, institucija i tijela EU te inozemnih vlada (šifre 841) u iznosu od 6.331.588.559,40 kuna*

Od ukupno ostvarenih 470,6 milijuna kuna u okviru primitaka od primljenih kredita i zajmova od međunarodnih organizacija (Šifra 8413) najznačajniji primitak u ovoj godini odnosi se na zajam IBRD zajam br. 90570 (Projekt učinkovitog pravosuđa za bolje poslovno okruženje) u iznosu od od 92.950.959,40 kuna. Ovim projektom financira se Projekt učinkovitog pravosuđa za bolje poslovno okruženje čija je svrha podrška Republici Hrvatskoj u daljnjem osnaživanju gospodarske klime i unaprjeđenju poslovnog okruženja s fokusom na podršku pravosudnom sektoru sa stajališta učinkovitosti, transparentnosti i troška. Primitak od 377.740.500,00 (27.4.2022) odnosi se na zajma Razvojne banke Vijeća Europe (CEB) LD 2056(2020) za podršku mjerama u Republici Hrvatskoj povezanih s pandemijom bolesti COVID-19 – instrument financiranja javnog sektora.

Primljeni krediti i zajmovi od institucija i tijela EU (Šifra 8414) u 2022. godini su ostvareni u iznosu 5,8 milijardi kuna. Iznos od 125.000.000,00 kuna ostvaren u 2022. godini odnosi se na sredstva za provedbu financijskog instrumenta sukladno Nacionalnom planu za oporavak i otpornost usvojenog od strane Vlade RH i odobrenog od strane Europske komisije temeljem Provedbene Odluke Vijeća Europske unije o odobrenju ocjene plana za oporavak i otpornost Hrvatske od 20. srpnja 2021. (Međuinstitucijski predmet: 2021/0222 (NLE). Hrvatska banka za obnovu i razvitak utvrđena je kao provedbeno tijelo zaduženo za implementaciju ove mjere.

Iznos od 4.152.852.000,00 kuna odnosi se na zajam Europske komisije u okviru instrumenta SURE – privremenog instrumenta Europske Unije namijenjenog smanjenju rizika od nezaposlenosti tijekom krize uzrokovane bolešću COVID-19 za financiranje subvencija za očuvanje radnih mjesta u sektorima pogođenim bolešću COVID-19 i pomoći za skraćivanje radnog vremena.

Iznos od 1.583.045.100,00 kuna odnosi se na zajma Europske investicijske banke (EIB) FINo 89.118 za Projekt nacionalnog sufinanciranja EU fondova u razdoblju od 2014. - 2020. godine.

1. *primljeni krediti i zajmovi od kreditnih i ostalih financijskih institucija u javnom sektoru (šifra 842) u iznosu od 151.726.079, 20 kuna.*

Primici od kredita od kreditnih institucija u javnom sektoru (šifra 8422) u 2022. godine ostvareni su u iznosu od 144.665.552,33 kuna od čega se najznačajniji iznos od 136.000.000,00 kuna odnosi na klasificirane podatke sukladno Zakonu o tajnosti podataka kojim se uređuje pojam klasificiranih i neklasificiranih podataka.

Dodatno u okviru primitaka od zajmova od ostalih financijskih institucija u javnom sektoru (Šifra 8424) u 2022. godini ostvareno je 7.060.526,87 kuna. Uplate sredstva od nepovezanih uplata doprinosa za obvezna mirovinska osiguranja s privremenog računa na račun državnog proračuna evidentiraju se na računu 842410100 Primljeni zajmovi od ostalih financijskih institucija u javnom sektoru – HAGENA, a isplate s računa državnog proračuna na privremeni računa evidentiraju se na računu 542410001 Otplata glavnice primljenih zajmova u javnom sektoru – REGOS. U financijskom izvještaju iskazuje se neto efekt.

Sukladno odredbama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova (Narodne novine br. 60/14 i 135/15, 86/18, 56/19 i 91/19), članak 10. stavak 2. i članak 11. stavak 1., Središnji registar osiguranika (REGOS) prosljeđuje sredstva nepovezanih uplata doprinosa za obvezna mirovinska osiguranja odnosno sredstva ostvarena od uplata osiguranika koji nisu odabrali mirovinski fond na privremeni račun. Upravljanje privremenim računom, kao i visina, način obračuna, rok isplate kamata te nadzor nad privremenim računom regulirani su Sporazumom o upravljanju privremenim računom kojeg su zaključili Ministarstvo financija, Hrvatska agencija za nadzor financijskih usluga i Središnji registar osiguranika (REGOS). Sredstva od nepovezanih uplata doprinosa za obvezna mirovinska osiguranja usmjeravaju se s prolaznog računa na privremeni račun i odmah istog dana na račun državnog proračuna. Također, svakog prvog radnog dana u tjednu za prethodni tjedan REGOS, nakon povezivanja nepovezanih uplata, dostavlja podatke Ministarstvu financija o ukupnom iznosu sredstava koja se usmjeravaju s privremenog na prolazni račun.

Bilješka 45.

Šifra 5 Izdaci za financijsku imovinu i otplate zajmova

Izdaci za financijsku imovinu i otplate zajmova u 2022. godini izvršeni su u ukupnom iznosu od 46.689.842.377,92 kuna i veći su u odnosu na 2021. godinu za 109,7%.

Kratkoročni primici i izdaci u glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

U okviru navedenog izdatka ove godine najznačajniji iznos odnosi se na izdatke za otplatu glavnice za izdane vrijednosne papire (šifra 55) u iznosu od 27.332.585.727,76 kuna i to za:

1. *izdatke za otplatu glavnice za izdane obveznice (Šifra 552)*

Na ime izdataka za otplatu glavnice za izdane obveznice u 2022. izvršeno je 23.669.301.800,00 kuna. Od navedenog iznosa 500 milijuna eura domaćih obveznica su dospjele i iskupljene 5. veljače 2022. godine. Ova trogodišnja obveznica izdana je u veljači 2019. godine uz nepromjenjivi kamatni kupon 0,50% polugodišnje. Također, 7. veljače 2022. godine dospjela je i iskupljena petogodišnja obveznica od 3 milijarde kuna, koja je izdana u veljači 2017. godine uz nepromjenjivi kamatni kupon 2,25% polugodišnje. Dospjela je i iskupljena i jedanaestogodišnja obveznica 22. srpnja 2022. godine u iznosu od 1 milijarde eura, koja je izdana u srpnju 2011. godine uz nepromjenjivi kamatni kupon 6,5% polugodišnje. U 2022. godini dospjela je i iskupljena i jedna međunarodna obveznica u iznosu od 1,25 milijardi eura 30. svibnja 2022. godine, koja je izdana u svibnju 2014. godine uz nepromjenjivi kamatni kupon 3,875% godišnje.

1. *izdatke za otplatu glavnice za izdane trezorske zapise (Šifra 551)*

Za izdatke s osnove trezorskih zapisa u financijskom izvještaju državnog proračuna iskazan je iznos od 3.663.283.927,76 kuna obzirom na to da se kratkoročni primici i izdaci iskazuju u neto iznosu nakon što se sučele prema istovrsnim kategorijama. Tijekom 2022. godine održano je 16 aukcija trezorskih zapisa na kojima je bilo ukupno 21 izdanja, od čega 18 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje FX trezorskih zapisa, izraženih i plativih u eurima. Kod kunskih izdanja trezorskih zapisa 2 izdanja su bila s rokom dospijeća od 91 dan, 4 izdanja s rokom dospijeća od 182 dana te 12 izdanja s rokom dospijeća od 364 dana.

Nadalje, u okviru izdataka u razredu 5 drugi najveći iznos odnosi se na izdatke za depozite u kreditnim i ostalim institucijama – tuzemni (šifra 518). U 2022. godini na navedenim izdacima iskazan je iznos od 10.553.468.000,00 kuna što se odnosi na kratkoročno oročeni depozit kod Hrvatske narodne banke. Naime, krajem prosinca 2022. godine (23. i 29. prosinca) oročeno je ukupno 1.400.000.000,00 eura ostvarenih, u najvećem iznosu, iz sredstava Europske unije, odnosno fonda Mehanizma za oporavak i otpornost u iznosu od 700.000.000,00 eura te instrumenta SURE (Europski instrument za privremenu potporu radi smanjenja rizika od nezaposlenosti u izvanrednoj situaciji) u iznosu od 548.212.500,00 eura. Sredstva su oročena do 5. siječnja 2023. godine. Sukladno članku 32. stavku 4. Pravilnika o proračunskom računovodstvu i Računskom planu kratkoročni depoziti evidentiraju se zaduženjem odgovarajućeg računa skupine 12 i odobrenjem računa novčanih sredstava, a dugoročni depoziti i kratkoročni depoziti koji se vraćaju u sljedećoj godini evidentiraju se i preko odgovarajućih računa razreda 5 Izdaci za financijsku imovinu i otplate zajmova i 8 Primici od financijske imovine i zaduživanja. Navedena odredba razlog je zašto je u Izvještaju o prihodima i rashodima, primicima i izdacima (izvještaj PR-RAS) iskazan izdatak za depozite u kreditnim i ostalim institucijama.

U okviru izdataka za otplatu glavnice primljenih kredita od kreditnih institucija u javnom sektoru (šifra 5422) u 2022. godini evidentirano je 201.283.465, 19 kuna. Navedeni iznos odnosi se na:

* 120 milijuna kuna za otplatu glavnice kredita kod Hrvatske poštanske banke temeljem Ugovora o kreditu za likvidnost,
* 51 milijun kuna na ime izdataka temeljem preuzetnog duga društva HŽ Putnički prijevoz,
* 17 milijuna kuna na ime izdataka za otplatu glavnice primljenih kredita od kreditnih institucija u javnom sektoru (šifra 5422) odnosi se na klasificirane podatke sukladno Zakonu o tajnosti podataka kojim se uređuje pojam klasificiranih i neklasificiranih podataka,
* 6.249.999,99 kuna na ime izdataka po preuzetim obvezama temeljem nagodbe između Republike Hrvatske i društva HŽ Cargo d.o.o. u svrhu restrukturiranja. Detaljno obrazloženje poslovnog događaja navedeno je u bilješki 17. u Bilanci,
* 7 milijuna kuna na ime izdataka prema HBOR-u, a za korisnika kredita Hrvatske vode, za financiranje radova planiranih Nacionalnim projektom navodnjavanja koji je dio Programa Vlade Republike Hrvatske.

Nadalje, u okviru izdataka u 2022. godini evidentirani su i izdaci za otplatu glavnice primljenih kredita od tuzemnih kreditnih institucija izvan javnog sektora (Šifra 544). S ove osnove u 2022. godini izvršeno je 6.536.639.722,11 kuna izdataka. Navedeni izdaci najvećim se dijelom odnose na otplate glavnice primljenih kredita od Zagrebačke banke, Erste&Steiermärkische banke te RBA - Raiffeisenbank Hrvatska. U okviru ovih izdataka evidentiraju se i otplate glavnica kredita Sveučilišta koji se podmiruju iz državnog proračuna.

U okviru ukupnih izdataka, iznos od 1.000.000.000,00 kuna odnosi se na izdatke za dane zajmove kreditnim i ostalim financijskim institucijama u javnom sektoru (Šifra 513) u iznosu. Naime, Ministarstvo financija i HBOR u listopadu 2022. godine zaključili su Ugovor o zajmu br: 1/2022. Sredstva zajma HBOR koristi za osiguranje likvidnosti i provođenje kreditne aktivnosti. Na isplaćeni iznos zajma obračunava se kamata po fiksnoj stopi od 0,45% godišnje, a HBOR otplaćuje isplaćeni iznos zajma jednokratno 2024. godine.

U okviru izdataka za dionice i udjeli u glavnici (šifra 53) u 2022. godini iskazano je 171.378.621,59 kuna. Navedeni iznos odnosi se na:

1. *Dionice i udjeli u glavnici kreditnih institucija u javnom sektoru (Šifra 5312)*

Za osnivački kapital HBOR-a u svrhu poticanja izvoza, infrastrukture i gospodarskih djelatnosti te malog i srednjeg poduzetništva u 2022. izvršen je izdatak u iznosu 20 milijuna kuna.

1. *Dionice i udjeli u glavnici inozemnih kreditnih i ostalih financijskih institucija izvan javnog sektora (Šifra 5332)*

U 2022. ostvareno je 50.378.621,59 kuna izdataka od dionica i udjela u glavnici inozemnih kreditnih i ostalih financijskih institucija izvan javnog sektora, i to:

* izdatak u iznosu od 27.248.700,41 kuna odnosi se na ulaganje Republike Hrvatske u Investicijski fond Inicijative triju mora temeljem Odluke Vlade Republike Hrvatske o ulaganju Republike Hrvatske u Investicijski fond Inicijative triju mora od 14. listopada 2020. godine,
* izdatak od 1.460.326,00 kuna odnosi se na uplatu u korist članskog kapitala RH u Azijskoj infrastrukturnoj investicijskoj banci (AIIB). Ova uplata je druga od pet rata kapitala koji je RH dužna uplatiti postavši krajem 2021. godine punopravnom članicom AIIB-a, temeljem čl. 4. Zakona o potvrđivanju Statuta Azijske infrastrukturne investicijske banke (NN-MU br. 7/2021),
* izdatak od 11.675.571,58 kuna odnosi se na uplatu u korist članskog kapitala Međunarodnoj banci za obnovu i razvoj (IBRD): Ova uplata je četvrta od pet rata kapitala koji RH uplaćuje sudjelujući u Općem i selektivnom povećanju kapitala IBRD-a iz 2018. godine, temeljem Odluke Vlade RH od 1. kolovoza 2019. godine (NN 74/2019).
* izdatak od 10.084.461,00 kuna odnosi se na uplatu u korist članskog kapitala Međunarodnoj financijskoj korporaciji (IFC) treće od pet rata kapitala koji RH uplaćuje sudjelujući u Općem povećanju kapitala IFC-a iz 2018. godine, temeljem Odluke Vlade RH od 7. prosinca 2020. godine (NN 136/2020). Napomena: Plaćanje 3 rate kapitala u iznosu od 1.410.000,00 USD plaćeno je sa jedinstvenog računa državnog proračuna 29. prosinca 2022. godine što je u glavnoj knjizi državnog proračuna evidentirano kao izdatak. Međutim, zbog tehničkih poteškoća u sustavu plaćanja, primatelj sredstava (Međunarodna financijska korporacija (IFC)) nije mogao evidentirati predmetnu uplatu te se na dan 31. prosinca 2022. godine ukupno stanje kapitala za Republiku Hrvatsku nije mijenjalo. Nakon što su otklonjene tehničke poteškoće Međunarodna financijska korporacija (IFC) zaprimila je uplatu na dan 20. siječnja 2023. godine.

1. *Dionice i udjeli u glavnici tuzemnih trgovačkih društava izvan javnog sektora*

U 2022. godini evidentirano je 101.000.000,00 kuna izdataka za dionice i udjele u glavnici tuzemnih trgovačkih društava izvan javnog sektora. Detalji su klasificirani podaci sukladno Zakonu o tajnosti podataka kojim se uređuje pojam klasificiranih i neklasificiranih podataka.

U okviru izdataka razreda 5 u financijskom izvještaju državnog proračuna iskazani su i:

1. *Dani zajmovi tuzemnim trgovačkim društvima izvan javnog sektora (Šifra 5163) u iznosu od 125.000.000,00 kuna*

U2022. godini HBOR, Ministarstvo financija, kao tijelo nadležno za koordinaciju praćenja provedbe NPOO-a 2021.-2026., i Ministarstvo gospodarstva i održivog razvoja, kao tijelo nadležno za komponentu/podkomponentu NPOO-a 2021.-2026., sklopili su Sporazum o delegiranim poslovima u svrhu uspostave Financijskog instrumenta izravnih kredita HBOR-a iznosa iznad 100 000 EUR za mikro, male i srednje poslovne subjekte. Inicijalno raspoloživa sredstva namijenjena za ovaj financijski instrument iznose 500 milijuna kuna. Sporazumom se ovlašćuje HBOR na provedbu i upravljanje s financijskim instrumentom, u svoje ime, a za račun i na rizik Republike Hrvatske. Financijski instrument provodi se izravnim odobrenjem kredita od strane HBOR-a, u skladu s investicijskom politikom. Temeljem investicijske politike HBOR izrađuje plan povlačenja raspoloživih sredstava koja su osigurana u državnom proračunu.

U 2022. godini Ministarstvo financija je sukladno spomenutom Sporazumu, a na temelju plana povlačenja i zahtjeva za plaćanje dostavljenog od strane HBOR-a isplatilo iznos od 125.000.000 kuna na ime danih zajmova tuzemnim trgovačkim društvima izvan javnog sektora. U skladu s Uputom Ministarstva financija (KLASA: 400-02/22-01/54 URBROJ:513-05-03-22-1) od 29. prosinca 2022. doznačavanje sredstava krajnjim primateljima putem posrednika HBOR-a, evidentira se na osnovnim računima prema krajnjim primateljima, a ne kao da je dan zajam HBOR-u.

1. *Dani zajmovi drugim razinama vlasti (Šifra 517) u iznosu od 30.000.000,00 kuna*

Navedeni iznos odnosi se na dane zajmove temeljem Odluke Vlade republike Hrvatske o dodjeli beskamatnog zajma jedinicama lokalne i područne (regionalne) samouprave (dalje u tekstu: JLP(R)S) koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (Narodne novine, br. 12/22, 46/22, 55/22 i 85/22) (dalje u tekstu: Odluka Vlade RH). Ovom Odlukom uređuje se način i kriteriji za podnošenje zahtjeva, isplata i način povrata zajma. Sukladno Odluci Vlade RH iznos sredstava beskamatnog zajma po pojedinoj JLP(R)S utvrdilo je Povjerenstvo. Temeljem Odluke Povjerenstva u 2022. isplaćeno je ukupno 30.000.000,00 kuna sredstava beskamatnog zajma po zahtjevima navedenih JLP(R)S i to:

* zajmovi gradskim proračunima (osnovni račun *51732 Dani zajmovi gradskim proračunima – dugoročni*) - 27.500.000,00 kuna i
* zajmovi općinskim proračunima (osnovni račun *51742* *Dani zajmovi općinskim proračunima - dugoročni* - 2.500.000,00 kuna.

**BILJEŠKE UZ BILANCU**

Bilješka 1.

Obrazac BIL Državnog proračuna izrađen je na temelju podatka sadržanih u Glavnoj knjizi proračuna. Kako je već navedeno, Glavnu knjigu proračuna informatički podržava SAP sustav koji je izgrađen prvenstveno kao transakcijski sustav u koji se ručno unose podaci iz ostalih računovodstvenih sustava proračunskih korisnika temeljem zahtjeva za plaćanje. Kroz projekt povezivanja informacijskih sustava proračunskih korisnika i sustava državne riznice stvorile su se pretpostavke za razvoj cjelovite računovodstvene funkcije. Projektom je razvijen Gateway kao središnji sustav za razmjenu elektroničkih dokumenata između sustava proračunskih korisnika i sustava državne riznice, a povezivanjem svih proračunskih korisnika dobit će se cjeloviti podaci o obvezama korisnika u Glavnoj knjizi proračuna. Iako je napravljen veliki iskorak u stvaranju cjelovite Bilance u odnosu na ranije godine, još uvijek se dio evidencija o obvezama i najveći dio potraživanja koje su unesene u Glavnu knjigu kroz SAP sustav temelje na ručnim knjiženjima djelatnika u Državnoj riznici, a podloga im je u analitičkim evidencijama koje su kod proračunskih korisnika i/ili pojedinih organizacijskih jedinica Ministarstva financija. Kao što je naglašeno, do potpunog povezivanja analitičkih evidencija svih proračunskih korisnika nemoguće je ručnim knjiženjima pratiti sve poslovne događaje i transakcije vezane uz bilančne pozicije svih subjekata središnje države. Konsolidacijom bilanci proračunskih korisnika s bilancom Državnog proračuna dobivaju se sveobuhvatni podaci o potraživanjima i obvezama Državnog proračuna.

Bilješka 2.

Šifra 11 Novac u banci i blagajni

Stanje na šifri 11 Novac u banci i blagajni obuhvaća novčana sredstva:

**Tablica 1.**

|  |  |  |
| --- | --- | --- |
|  | **NOVČANA SREDSTVA** | **11.152.328.262,77** |
| 1111 | Novac na žiro računu kod Hrvatske narodne banke | 7.778.113.399,87 |
| 1112 | Novac na žiro računu kod tuzemnih poslovnih banaka | 3.246.453.409,62 |
| 1113 | Novac na računu kod inozemnih poslovnih banaka | 593,34 |
| 112 | Izdvojena novčana sredstva | 127.760.859,94 |

Bilješka 3.

Šifra 121 Depoziti u kreditnim i ostalim financijskim institucijama

Na dan 31. prosinca 2022. stanje depozita u kreditnim i ostalim financijskim institucijama iznosi 10.548.300.000,00 kuna, a odnosi se na kratkoročno oročeni depozit krajem prosinca 2022. do 5. siječnja 2023. godine kod Hrvatske narodne banke.

Bilješka 4.

Šifra 122 Jamčevni polozi

Na dan 31. prosinca 2022. stanje jamčevnih pologa iznosi 0,00 kuna. Početno stanje na dan 1. siječnja 2022. iznosilo je 6.252.000,00 kuna, a odnosilo se na potraživanje za jamčevni polog na četvrtoj elektroničkoj javnoj dražbi u stečajnom postupku nad dužnikom OLT d.o.o. u stečaju. U navedenom stečajnom postupku Ministarstvo financija, Porezna uprava prijavila je tražbinu u iznosu od 17.008.934,72 kuna, a imala je uknjiženo založno pravo prvog reda radi osiguranja novčane tražbine u iznosu od 9.913.018,74 kuna zajedno sa pripadajućim zakonskim zateznim kamatama, na nekretninama upisanim u zemljišne knjige Općinskog suda u Osijeku, Zemljišnoknjižni odjel Osijek, k.o: Osijek: zk. ul .br.: 15976, kč. br. 6656/1, kč. br. 6656/3 i kč. br. 6656/4, koje u naravi predstavljaju 4 zgrade i dvor, 8 zgrada i dvor i 10 zgrada u dvor ukupne površine 59046 m2. Zaključkom Trgovačkog suda u Osijeku, broj 13 St-1532/15-75 od 22. prosinca 2017. godine, utvrđena je vrijednost nekretnina u iznosu od 62.520.000,00 kuna. Na četvrtoj elektroničkoj javnoj dražbi Ministarstvo financija, Porezna uprava i Ministarstvo državne imovine (Državne nekretnine d.o.o.) izlicitirale su iznos u visini razlučnog prava Ministarstva financija, Porezne uprave, za što je prethodno uplaćena jamčevina s računa državnog proračuna tereteći glavu 06 Ministarstva financija.

Rješenjem Trgovačkog suda u Osijeku, posl.broj: 13 St-1532/15-88 od 14. siječnja 2019. godine, nekretnine koje su bile predmet elektroničke javne dražbe, ukupne površine 59.046 m2, dosuđene su kupcu Ministarstvu financija, Poreznoj upravi za kupovninu u iznosu od 9.910.001,00 kuna. U 2022. godini zatvorena su potraživanja za jamčevne pologe koje je Ministarstvo financija imalo prema Poreznoj upravi usklađenjem knjigovodstvenih evidencija glave 06 Ministarstva financija i Porezne uprave.

Bilješka 5.

Šifra 129 Ostala potraživanja

Ostala potraživanja na dan 31. prosinca 2022. godine evidentirana su u iznosu od 454.118.903,66 kuna.

U iznosu od 454.118.903,66 kuna najznačajnije je potraživanje za naknade plaće za bolovanja na teret HZZO–a u iznosu od 409.050.066,34 kuna. Od ukupnog iznosa potraživanje za naknade plaće za bolovanja na teret HZZO–a 350.857.840,61 kuna odnosi se na potraživanja za naknade plaće za bolovanje iznad 42 dana, a 58.192.225,73 kune za bolovanje za ozljede na radu. Radi se o potraživanjima za naknadu plaće za bolovanja zaposlenih kojima se plaće isplaćuju iz državnog proračuna.

Bilješka 6.

Šifra 1332 Zajmovi kreditnim institucijama u javnom sektoru

Potraživanja za dane zajmove kreditnim institucijama u javnom sektoru na 31. prosinca 2022. iznosila su 2.500.000.000,00 kuna i veća su za 1.000.000.000,00 kuna u odnosu na stanje na 31. prosinca 2021. godine. Naime, Republika Hrvatska - Ministarstvo financija i HBOR zaključili su dana 26. lipnja 2020. godine Ugovor o zajmu broj: 1/2020 na iznos od 3.000.000.000,00 kuna s rokovima isplate do 1. srpnja 2020. godine u iznosu od 1.500.000.000,00 kuna i do 15. prosinca 2020. godine u iznosu od 1.500.000.000,00 kuna s rokom otplate 15. prosinca 2023. godine Ovaj Ugovor je realiziran samo djelomično, naime 1. srpnja 2020. godine realizirana je prva isplata zajma u iznosu od 1.500.000.000,00 kuna. S obzirom da HBOR tijekom 2020. godine nije imao potrebu za dodatnim sredstvima za osiguranje likvidnosti, dodatkom I. Ugovoru o zajmu broj 1/2020 od 4. veljače 2021. godine ugovoreni iznos zajma umanjuje se na 1.500.000.000,00 kuna.

Dodatno, Republika Hrvatska - Ministarstvo financija i HBOR zaključili su dana 14. listopada 2022. godine Ugovor o zajmu broj: 1/2022 na iznos od 1.000.000.000,00 kuna s datumom isplate 30. studenog 2022. godine. Sredstva zajma HBOR koristi za osiguranje likvidnosti i provođenje kreditne aktivnosti. Na isplaćeni iznos zajma obračunava se kamata po fiksnoj stopi od 0,45% godišnje, a HBOR otplaćuje isplaćeni iznos zajma jednokratno 2024. godine.

Bilješka 7.

Šifra 1341 Zajmovi trgovačkim društvima u javnom sektoru

Potraživanja za zajmove dane trgovačkim društvima u javnom sektoru iznosila su na dan 31. prosinca 2022. godine 303.696.999,75 kuna, odnosno manja su za 14,5% u odnosu na stanje 1. siječnja 2022. godine. Najveći dio potraživanja odnosi se na potraživanje za dugoročni zajam Croatia Airlines d.d. (250.000.000,00 kuna). Ostala značajnija potraživanja jesu potraživanja za dugoročne zajmove dane Ekoplusu d.o.o. (21.785.388,54 kuna) i Nacionalnoj veletržnici (24.137.211,37 kuna).

Bilješka 8.

Šifra 1363 Zajmovi tuzemnim trgovačkim društvima izvan javnog sektora i šifra 1364 Zajmovi tuzemnim obrtnicima

Potraživanja od tuzemnih trgovačkih društava izvan javnog sektora temeljem danih zajmova na dan 31. prosinca 2022. godine iznose 860.063.547,96 kuna i veća su za 15,1% u odnosnu na početno stanje 2022. godine. Od navedenog iznosa najznačajniji dio odnosi se na potraživanja po danim zajmovima bivšeg Fonda za razvoj i zapošljavanje (FRZ) tuzemnim trgovačkim društvima u iznosu od 551.492.099,50 kuna, na potraživanja za zajam Alpha Adriatic predstečaj koja na dan 31.12.2022. godine iznose 182.194.885,98 kuna te na potraživanja za zajmove dane HBOR-u za financijske instrumente plasirane putem Nacionalnog plana oporavka i otpornosti.

Potraživanja po danim zajmovima tuzemnim obrtnicima iznose 53.988.810,66 kuna, a odnose se na potraživanja po danim zajmovima bivšeg Fonda za razvoj i zapošljavanje (FRZ) na dan 31. prosinca 2022. godine.

Bilješka 9.

Šifra 1372 Zajmovi županijskim proračunima, šifra 1373 Zajmovi gradskim proračunima i šifra 1374 Zajmovi općinskim proračunima

Na dan 31. prosinca 2022. godine potraživanja koja se odnose na zajmove dane županijskim, gradskim i općinskim proračunima (šifre 1372, 1373 i 1374) u ukupnom iznosu od 931.341.013,52 kune, odnosno manja su za 475.704.041,48 kuna u odnosu na početno stanje 2022. godine kada su iznosila 1.407.045.055 kuna.

Navedena potraživanja čine:

* potraživanja koja se odnose na zajmove dane županijskim, gradskim i općinskim proračunima u iznosu od 833.162.795,83 kune
* potraživanja za dane zajmove drugim razinama vlasti za dane međunarodne zajmove - EIB 25749 koja se odnose na zajmove dane županijskim proračunima u iznosu 64.049.865,21 kuna (Istarska i Primorsko-goranska)
* potraživanja za zajmove dane gradskim proračunima u iznosu 34.128.352,48 kuna (Rijeka i Šibenik).

Na dan 31. prosinca 2022. potraživanja koja se odnose na zajmove dane županijskim, gradskim i općinskim proračunima u iznosu od 833.162.795,83 kune čine:

* potraživanja po danim beskamatnim zajmovima s osnova odgode i/ili obročne otplate odnosno oslobođenja od plaćanja poreza na dohodak i prireza porezu na dohodak, izvršenog povrata preplaćenog poreza na dohodak i prireza porezu na dohodak po godišnjem obračunu za 2019. godinu
* potraživanja po beskamatnim zajmovima uslijed pada prihoda u razdoblju siječanj - rujan 2020. godine i siječanj - rujan 2021. godine u odnosu na isto razdoblje 2019. godine
* potraživanja po danim beskamatnim zajmovima u 2021. i 2022. godini s osnove sanacije štete od potresa
* potraživanja po nedostajućim sredstvima korištenima za povrat poreza na dohodak i prireza porezu na dohodak po godišnjoj prijavi za 2020. godinu namirenih na teret jedinstvenog računa državnog proračuna u 2021. godini te
* potraživanja po nedostajućim sredstvima korištenima za povrat poreza na dohodak i prireza porezu na dohodak po godišnjoj prijavi za 2021. godinu namirenih na teret jedinstvenog računa državnog proračuna u 2022. godini,

Pregled iznosa beskamatnih zajmova dan je u Tablici 2.

**Tablica 2.**

|  |  |  |
| --- | --- | --- |
| **Red. broj** | **Opis** | **Stanje ukupnih**  **potraživanja na**  **31.12.2022.** |
|  | Beskamatni zajmovi županijskim proračunima kratkoročni | 6.316.664,90 |
|  | Beskamatni zajmovi županijskim proračunima dugoročni | 141.759.352,27 |
|  | Beskamatni zajmovi gradskim proračunima kratkoročni | 17.013.447,35 |
|  | Beskamatni zajmovi gradskim proračunima dugoročni | 564.329.453,86 |
|  | Beskamatni zajmovi općinskim proračunima kratkoročni | 32.333.512,89 |
|  | Beskamatni zajmovi općinskim proračunima dugoročni | 71.410.364,56 |
|  |  | **833.162.795,83** |

Bilješka 10.

Šifra 1375 Zajmovi HZMO-u, HZZ-u, HZZO-u i šifra 1376 Zajmovi ostalim izvanproračunskim korisnicima državnog proračuna

Potraživanja za dane zajmove HZMO-u, HZZ-u, HZZO-u na dan 31. prosinca 2022. godine (šifra 1375) iznosila su 810.366.916,91 kuna, i manja su za 27,9% u odnosu na početno stanje 2022. godine. Navedena potraživanja odnose se na beskamatne zajmove isplaćene Hrvatskom zavodu za zdravstveno osiguranje temeljem odgode/obročne otplate te oslobođenja od plaćanja doprinosa u skladu s Naputkom o načinu isplate beskamatnog zajma JLP(R)S, HZMO i HZZO-u. Hrvatski zavod za zdravstveno osiguranje iste je dužan vratiti u roku od tri godine, počevši od 2021. godine (oslobođenje od plaćanja).

Potraživanja za dane zajmove ostalim izvanproračunskim korisnicima državnog proračuna na dan 31. prosinca 2022. godine iznosila su 9.796.541.513,09 kuna (šifra 1376) od čega se najveći dio odnosi na zajmove dane Hrvatskim autocestama d.o.o., Hrvatskim cestama d.o.o. te Autocesti Rijeka – Zagreb d.d. i preostala su potraživanja za zajmove temeljem Sporazuma o međusobnim obvezama i potraživanjima s Centrom za restrukturiranje i prodaju.

Bilješka 11.

Šifra 1462 Ostali vrijednosni papiri (inozemni)

Na dan 31. prosinca 2022. godine vrijednost ostalih vrijednosnih papira u iznosu od 28.849.176,76 kuna odnosi se na investicijski fond - J.P. Morgan Fleming, a povećanje u iznosu od 7,6% u odnosu na početno stanje odnosi se na vrijednosno usklađenje s 31. prosinca 2022.

Bilješka 12.

Šifra 1541 Dionice i udjeli u glavnici trgovačkih društava izvan javnog sektora

Stanje na dan 31. prosinca 2022. godine u iznosu od 101.000.000,00 kuna odnosi se na stjecanje udjela u temeljnom kapitalu i rezervama društva Đuro Đaković Grupa d.d., Slavonski Brod i društva Đuro Đaković Specijalna vozila d.d., Slavonski Brod.

Bilješka 13.

Šifra 1532 Dionice i udjeli u glavnici inozemnih kreditnih i ostalih financijskih institucija

Stanje na dan 31. prosinca 2022. godine iznosi 1.457.197.392,80 kuna i veće je za 19,7% u odnosu na početno stanje 2022. godine, a odnosi se na članski kapital u bankama IBRD, IDA, IFC, MIGA, EIB, EBRD, IDB, CEB i IIC u iznosu od 1.374.761.854,00 kuna i ulaganje Republike Hrvatske u Investicijski fond Inicijative triju mora temeljem Odluke Vlade Republike Hrvatske od 14. listopada 2020. godine u iznosu od 82.435.538,80 kuna.

Stanje na dan 31. prosinca 2022. u iznosu od 1.374.761.854,00 kuna odnosi se na članski kapital RH u sljedećim međunarodnim financijskim institucijama: Međunarodna banka za obnovu i razvoj (IBRD), Međunarodno udruženje za razvoj (IDA), Međunarodna financijska korporacija (IFC), Multilateralna agencija za osiguranje investicija (MIGA), Europska investicijska banka (EIB), Europska banka za obnovu i razvoj (EBRD), Razvojna banka Vijeća Europe (CEB), Inter-američka banka za razvoj (IDB), Inter-američka investicijska korporacija (IIC) i Azijska infrastrukturna investicijska banka (AIIB).

**Tablica 3.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje na dan 31.12.2022. (org.val.)** | **Stanje na 31.12.2022. u kunama** |
| 1 | IBRD\* | USD | 28.224.970,95 | 199.382.323,79 |
| 2 | IDA\*\* | USD | 5.904.927,00 | 41.712.640,53 |
| 3 | IFC | USD | 24.794.000,00 | 175.145.807,76 |
| 4 | MIGA | USD | 677.759,00 | 4.787.716,69 |
| 5 | EIB\*\*\* | EUR | 94.750.368,00 | 713.896.647,70 |
| 6 | EBRD | EUR | 22.820.000,00 | 171.937.290,00 |
| 7 | CEB | EUR | 2.372.578,00 | 17.876.188,94 |
| 8 | IDB | USD | 6.433.232,60 | 45.444.612,42 |
| 9 | IIC\*\*\*\* | USD | 248.159,72 | 1.753.010,19 |
| 10 | AIIB | USD | 400.000,00 | 2.825.616,00 |
| **UKUPNO** | | **USD** | 66.683.049,27 | 471.051.727,37 |
| **EUR** | 119.942.946,00 | 903.710.126,64 |
|  |  |  |  | **1.374.761.854,00** |

\* Stanje na kraju 2018. godine iznosilo je 21.727.569,85 USD. Sukladno Odluci Vlade RH obveza po osnovi povećanja kapitala IBRD-a plaća se u 5 jednakih obroka u iznosu od 1.629.537,58 USD svaki (od čega 1.355.937,40 USD za opće povećanje kapitala i 273.600,18 USD za selektivno povećanje). Takve iznose potvrdio je i IBRD prije izvršenja prve uplate. Međutim, tek nakon izvršenja plaćanja prvog obroka, Banka je Ministarstvo financija izvijestila da se od iznosa uplate prve rate priznaje samo 1.618.921,70 USD, slijedom čega proizlazi stanje kapitala na kraju 2019. godine. Razlika između uplaćenog i priznatog iznosa prvog obroka iznosi 10.615,88 USD i prebacuje se na posljednji obrok. Naime, uplatom iznosa od 1.355.937,40 USD dobiva se 56,2 dionice, a uplatom 273.600,18 USD 37,8 dionica, međutim Banka ne može evidentirati broj dionica izražen u decimalnom nego isključivo u cijelom broju, kojom prilikom se decimalni broj dionica zaokružuje i posljedično nastaje ranije spomenuta razlika od 10.615,88 USD. Nadalje, nakon izvršenja plaćanja drugog obroka, Banka je Ministarstvo financija izvijestila da se od iznosa uplate druge rate priznaje samo 1.626.159,80 USD, a da se razlika od 3.377,78 USD također prebacuje na posljednji obrok. Slijedom navedenoga, stanje na kraju 2020. godine jednako je stanju na kraju 2019. godine uvećanom za priznati iznos drugog obroka. Nakon izvršenja plaćanja trećeg obroka, Banka je Ministarstvo financija izvijestila da se, od iznosa uplate treće rate priznaje samo 1.626.159,80 USD, a da se razlika od 3.377,78 USD prebacuje na posljednji obrok što dovodi da je stanje na kraju 2021. godine jednako stanju na kraju 2020. godine uvećanom za priznati iznos trećeg obroka. Nadalje, nakon izvršenja plaćanja četvrtog obroka, Banka je Ministarstvo financija izvijestila da se, od iznosa uplate četvrte rate priznaje samo 1.626.159,80 USD, a da se razlika od 3.377,78 USD prebacuje na posljednji obrok što dovodi da je stanje na kraju 2022. godine jednako stanju na kraju 2021. godine uvećanom za priznati iznos četvrtog obroka.

\*\* Iako nije bilo novih uplata u 2022. godini stanje obveza na 31.12.2021. i 31.12.2022. nije identično iz razloga što IDA svaku dosadašnju uplatu, koje se izvršavaju u HRK (izdavanjem mjenica unovčivih na prvi poziv), preračunava u USD po posebnom tečaju, ovisno o datumu izrade izvještaja. U stanje obveza nije uvrštena obveza izdavanja mjenice 2026. godine, koja je unovčiva na prvi poziv, u iznosu od 164.701,00 HRK (IDA na 31.12.2022. taj iznos vodi kao 23.334,00 USD). Također, u stanje obveza nije uvrštena obveza za sudjelovanje u 20. nadopuni sredstava IDA-e u obliku donacije u iznosu od 21.000.000,00 HRK na koju se RH obvezala u 2022. godini, a ista će biti izvršena u 3 godišnje rate počevši od 2023. godine (IDA na 31.12.2022. taj iznos vodi kao 2.975.136,00 USD).

\*\*\* Iznos uplate u 2022. godini ne predstavlja efektivnu uplatu već je EIB iz vlastitih rezervi, slijedom izlaska Ujedinjenog Kraljevstva iz EU-a i EIB-a, svim preostalim članicama povećao udjele u uplaćenom kapitalu te je stoga povećan i udio RH u istom.

\*\*\*\* Iznos uplate u 2022. godini IDB je transferirao iz svojih ostvarenih prihoda od redovnog kapitala u kapital RH u IIC-u.

Bilješka 14.

Šifra 1637 Potraživanja za povrat pomoći danih unutar općeg proračuna po protestiranim jamstvima

Potraživanja za povrat pomoći danih unutar općeg proračuna po protestiranim jamstvima na 31.12.2022. godine iznose 1.349.327.393,17 kuna od čega se na HŽ Infrastrukturu d.o.o. odnosi 1.332.445.600,21 kuna, na HŽ Putnički prijevoz d.o.o. 15.750.039,27 kuna te potraživanja za zajmove dane drugim razinama vlasti po protestiranim jamstvima čiji je pregled dan u Tablici 4. u iznosu od 1.131.753,69 kuna.

**Tablica 4.**

|  |  |  |
| --- | --- | --- |
| **Red. broj** | **Dužnik** | **Stanje ukupnih**  **potraživanja na**  **31.12.2022.** |
| 1. | OPĆINA KRAPINSKE TOPLICE | 40.600,70 |
| 2. | OPĆINA NOVIGRAD PODRAVSKI | 1.091.152,99 |
| **UKUPNO** | | **1.131.753,69** |

Bilješka 15.

Šifra 164 Potraživanja za prihode od imovine

Iznosi potraživanja za prihode od imovine na dan 31. prosinca 2022. godine iznose 1.676.422.243,08 kuna i veći su za 20,2% u odnosu na početno stanje 2022. godine. Najznačajniji iznosi odnose se na:

* potraživanja za zatezne kamate po danim zajmovima bivšeg Fonda za razvoj i zapošljavanje u iznosu od 138.100.462,85 kuna,
* potraživanja za kamate po danim zajmovima bivšeg Fonda za razvoj i zapošljavanje tuzemnim trgovačkim društvima i obrtima u iznosu od 67.352.780,64 kuna,
* evidentirano potraživanje od Republike Sudan u iznosu od 216.915.476,28 kuna,
* potraživanja za prihode od kamata na dane zajmove Hrvatske Autoceste, Autocesta Rijeka - Zagreb u iznosu od 314.004.184,80 kuna,
* potraživanja za prihode od kamata na dane zajmove po protestiranim jamstvima u iznosu od 920.194.998,49 kuna.

Bilješka 16.

Šifra 165 Potraživanja za upravne i administrativne pristojbe, pristojbe po posebnim propisima i naknade

Potraživanja za upravne i administrativne pristojbe, pristojbe po posebnim propisima i naknade na dan 31. prosinca 2022. godine iznose 47.404.146,50 kuna.

Najznačajniji dio navedenih potraživanja odnosi se na potraživanja za naknade za izdana jamstva na dan 31. prosinca 2022. godine čiji je pregled dan u Tablici 5. u iznosu od 46.911.810,33 kuna.

**Tablica 5.**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2022.** |
| 1. | 3. MAJ BRODOGRADILIŠTE D.D. | 1.467.384,80 |
| 2. | JADROPLOV D.D. | 344.143,75 |
| 3. | ĐURO ĐAKOVIĆ GRUPA D.D. | 1.617.458,12 |
| 4. | ĐURO ĐAKOVIĆ SPECIJALNA VOZILA D.D. | 2.428.605,25 |
| 5. | BRODOGRAĐEVNA INDUSTRIJA SPLIT D.D. | 1.263.247,00 |
| 6. | ULJANIK BRODOGRADNJA 1856 D.O.O. | 5.916,01 |
| 7. | MKM YACHTS D.O.O. | 1.238.436,65 |
| 8. | ULJANIK BRODOGRADILIŠTE D.D. U STEČAJU | 838.984,22 |
| 9. | ULJANIK D.D. U STEČAJU | 37.630.577,31 |
| 10. | BRODOTROGIR CRUISE D.O.O. | 77.057,22 |
|  | **UKUPNO** | **46.911.810,33** |

Bilješka 17.

Šifra 166 Potraživanja za prihode od prodaje proizvoda i robe te pruženih usluga i za povrat po protestiranim jamstvima

Potraživanja za prihode od prodaje proizvoda i robe te pruženih usluga i za povrat po protestiranim jamstvima na dan 31. prosinca 2022. godine iznose 4.990.763.356,51 kunu i veća su za 23% u odnosu na početno stanje 2022. godine.

Najznačajniji dio odnosi se na potraživanja tuzemnim trgovačkim društvima izvan javnog sektora za povrate po protestiranim jamstvima kako je prikazano u Tablici 6.

**Tablica 6.**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2022.** |
| 1. | DRNIŠPLAST | 18.535.086,79 |
| 2. | 3. MAJ BRODOGRADILIŠTE | 240.702.059,72 |
| 3. | LJEČILIŠTE TOPUSKO | 35.064.378,73 |
| 4. | HUM | 22.871.287,48 |
| 5. | OLMA MAKARSKA | 5.925.836,44 |
| 6. | ULJANIK BRODOGRADILIŠTE | 1.029.044.359,09 |
| 7. | ULJANIK D.D. | 2.466.402.675,19 |
| 8. | HOTEL NOVI, NOVI VINODOLSKI | 1.674.596,31 |
| 9. | HOTELI OMIŠALJ | 38.549.288,16 |
| 10. | HOTELI ŠOLTA | 10.345.775,23 |
| 11. | PRESIDENT ZADAR | 6.964.073,62 |
| 12. | DIOKI D.D. (CALISKAN) | 38.250.000,00 |
| 13. | BRODOGRAĐEVNA INDUSTRIJA SPLIT | 242.997.557,40 |
| 14. | OSTALI | 518.457.439,77 |
|  | **UKUPNO** | **4.432.786.856,53** |

R.br. 3. - potraživanje u postupku provedbe isknjiženja temeljem odluke Vlade Republike Hrvatske

R.br. 4.-5 - potraživanja koja se namiruju u ovršnom postupku

R.br. 6. – 12. - potraživanje prijavljeno u stečajni postupak

R. br. 14. – zbirno iskazani klasificirani podaci sukladno Zakonu o tajnosti podataka kojim se uređuje pojam klasificiranih i neklasificiranih podataka

U stanju potraživanja za prihode od prodaje proizvoda i robe te pruženih usluga i za povrat po protestiranim jamstvima na 31. prosinca 2022. godine 497.145.085,76 kuna odnosi se na potraživanje prema društvu HŽ Cargo d.o.o. Vlada Republike Hrvatske je na sjednici održanoj 22. prosinca 2022. godine donijela Odluku o prihvaćanju nagodbe između Republike Hrvatske i društva HŽ Cargo d.o.o. u svrhu restrukturiranja (dalje u tekstu: Odluka VRH). Odlukom VRH prihvaćen je tekst Nagodbe između Republike Hrvatske i društva HŽ Cargo d.o.o., (dalje u tekstu: Nagodba) te je zaduženo Ministarstvo prometa i infrastrukture za nadziranje provedbe Nagodbe.

Dana 23. prosinca 2022. u ime Republike Hrvatske Potpredsjednik Vlade i Ministar mora, prometa i infrastrukture potpisuje Nagodbu.

U preambuli Nagodbe navedeno je da se ista temelji na članku 2. stavku 2. Zakona o podjeli trgovačkog društva HŽ-Hrvatske željeznice d.o.o. („Narodne novine“ br. 153/05 i 57/12, dalje Zakon o podjeli), točki II. Odluke VRH o podjeli trgovačkog društva HŽ-Hrvatske željeznice d.o.o. od 6. srpnja 2006. godine te točki 1.4 Plana podjele trgovačkog društva HŽ-Hrvatske željeznice d.o.o. Zagreb s namjerom da se HŽ Cargu namiri manje preneseni temeljni kapital na ime ulaganja u javno dobro (kao nadoknada uloženih vlastitih sredstava iz temeljenog kapitala), a na što HŽ Cargo ima pravo kao pravni sljednik iza HŽ-Hrvatske željeznice d.o.o.

Sukladno Nagodbi trgovačko društvo HŽ Cargo d.o.o. kao pravni sljednik društva HŽ-Hrvatske željeznice d.o.o. u manjku prenesenog kapitala sudjeluje sa ukupno 1.184.379.652,50 kuna. Dio manjka u ukupnom iznosu od 504.903.690,68 kuna (673.061.323,82 – 168.157.633,14) RH sukladno Nagodbi namiruje zatvaranjem potraživanja za otplaćenu glavnicu i kamate po protestiranom jamstvu, a dio preuzimanjem obveza plaćanja neotplaćene glavnice i troškova kamata na temelju izdanih državnih jamstava navedenih u Nagodbi.

U Odluci Vlade RH navedeno je kako će se sredstva za provedbu plaćanja preuzetih obveza neotplaćene glavnice i troškova kamata na temelju izdanih državnih jamstava osigurati u državnom proračunu na pozicijama Ministarstva financija.

Sukladno članku 2. Nagodbe Republika Hrvatska (sa pozicija Ministarstva financija glave 02506) vrši mjesečne otplate kredita osiguranih državnim jamstvima na koje se referira predmetna Nagodba.

Sukladno predmetnoj nagodbi u Bilanci glave 02506 evidentirane su obveze za kredite od kreditnih institucija i potraživanje za povrat po protestiranim jamstvima koje će Republika Hrvatska sukladno članku 2. predmetne nagodbe priznati kao povećanje temeljnog kapitala društva HŽ Cargo d.o.o. po donošenju Odluke Vlade o povećanju temeljnog kapitala društva HŽ Cargo d.o.o.

Na dan bilance 31.12.2022. odluka o dokapitalizaciji na koju se poziva Nagodba nije još donesena i sukladno tome Ministarstvo financija zadržalo je u svojim evidencijama ukupan iznos potraživanja prema trgovačkom društvu HŽ Cargo d.o.o. u iznosu od 504.903.690,68 HRK.

Po okončanju transakcije imovina u obliku potraživanja prijeći će u drugi pojavni oblik financijske imovine – udjele, a obračunati prihodi prijeći će u izvore vlasništva za udjele.

Bilješka 18.

Šifra 168 Potraživanje za kazne, upravne mjere te ostale prihode

Stanje potraživanje na dan 31. prosinca 2022. iznosi 0,00 kuna dok je početno stanje na dan 1. siječnja 2022. iznosilo 27.918.437,42 kuna, a odnosilo se na potraživanje od Đakovštine d.d. u stečaju temeljem ugovora o prijenosu tražbine kojima se na Republiku Hrvatsku prenose priznata, a neisplaćena potraživanja radnika, stečajnih vjerovnika prvog višeg isplatnog reda, osim članova Uprave prema društvu Đakovština d.d. u stečaju.

Nakon provedene prve naknadne i završne diobe, Trgovački sud u Osijeku donio je rješenje (rješenje broj Tt-12/336-2) kojim je zaključen stečajni postupak nad stečajnom masom iza Đakovština d.d. u stečaju, te je ista nakon toga brisana iz Sudskog registra Ministarstva pravosuđa i uprave. Ministarstvo financija u 2022. godini je temeljem zaključenja stečajnog postupka zatvorilo potraživanje prema Đakovštini d.d. u stečaju naplatom dijela potraživanja te otpisom preostalog dijela potraživanja s obzirom da stečajni dužnik nakon provedenih dioba nije imao imovine koju bi mogao unovčiti.

Bilješka 19.

Šifra 23 do 239 Obveze za rashode poslovanja

Iznos od 26.210.027.354,06 kuna evidentiran na 31. prosinca 2022. godine na šifri 23 *Obveze za rashode poslovanja* odnosi se na unesene, a neplaćene zahtjeve u 2022. godini.

Navedeno uključuje iznos iskazan na šifri 232 *Obveze za materijalne rashode* i šifri 234 *Obveze za financijske rashode* u ukupnoj visini26.600.499,97 kuna, obveze bivšeg Fonda za naknadu oduzete imovine u iznosu od 62.940.951,07 kuna na šifri 238 *Obveze za kazne, naknade šteta i kapitalne pomoći* teiznos 26.120.785.903,02 kuna iskazan na šifri 239 *Ostale tekuće obveze*, a koji između ostalog uključuje:

* obveze državnog proračuna za prihode proračunskih korisnika uplaćene na račun proračuna 5.176.755.501,06
* obveze za predujmove korisnika 2.244.358,89
* 35 posto od prodaje stanova Ljubljanske banke 397.001,36
* depozite carinarnica 64.761.291,93
* depozite korisnika iz ranijih godina 80.503.370,08
* sredstva Sigurnosnog fonda za žitarice i industrijsko bilje 1.784.050,00
* jamčevine korisnika 141.269.578,65
* neprepoznate naloge 9.274.576,91
* sredstva iz zaključenih stečajeva i likvidacija 30.307.406,18
* obveze za prodane kupone za sezonske poljoprivrednike 68.094.105,32
* obveze za doprinose osiguranja iz EU 2.756.436,53
* oduzeta sredstva (od fizičkih i pravnih osoba) 616.198.496,83

Bilješka 20.

Šifra 2521 Obveze za trezorske zapise

Na dan 31. prosinca 2022. godine obveze za trezorske zapise iznosile su 20.320.799.607,00 kuna što je smanjenje od 15,3% u odnosu na stanje na početku 2022. kada je iznosilo 23.983.951.650,00 kune, a odnosi se na tuzemne trezorske i Euro zapise, čija se analitika daje u Tablici 7.

**Tablica 7.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2022. (org.val.)** | **Stanje obveza na dan 31.12.2022. u kunama** |
| 1. | Trezorski zapisi | HRK | 12.395.698.210,00 | 12.395.698.210,00 |
| 2. | EURO zapisi | EUR | 17.500.000,00 | 131.853.750,00 |
| 3. | EURO FX zapisi | EUR | 1.034.341.714,38 | 7.793.247.647,00 |
|  | **UKUPNO:** | **HRK** |  | **20.320.799.607,00** |

Ministarstvo financija provodi aukcije trezorskih zapisa u skladu s Pravilima i uvjetima aukcija trezorskih zapisa, koristeći se elektroničkim aukcijskim sustavom Bloomberg (BAS).

Tijekom 2022. godine održano je 16 aukcija trezorskih zapisa na kojima je bilo ukupno 21 izdanje, od čega 18 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje FX trezorskih zapisa, izraženih i plativih u eurima. Kod kunskih izdanja trezorskih zapisa 2 izdanja su bila s rokom dospijeća od 91 dan, 4 izdanja s rokom dospijeća od 182 dana te 12 izdanja s rokom dospijeća od 364 dana.

Na aukcijama trezorskih zapisa izdano je ukupno 13,087 milijardi kuna, 17,5 milijuna eura (plativih u kunama) i 1,2 milijardi eura FX trezorskih zapisa (plativih u eurima). Istodobno je iskupljeno 13,681 milijardi kuna, 171 milijuna eura (plativih u kunama) i 1,2 milijardi eura FX trezorskih zapisa (plativih u eurima).

Potkraj 2022. godine kamatne stope na trezorske zapise u kunama s rokom dospijeća od 364 dana iznosile su 0,20% . Kamatne stope na trezorske zapise s valutnom klauzulom s rokom dospijeća od 364 dana iznosile su -0,05%, a kamatna stopa na euro FX trezorske zapise s rokom dospijeća od 364 dana 0,10%.

Bilješka 21.

Šifra 2541 Obveza za obveznice - tuzemne

Iznos od 123.889.152.500 kuna odnosi se na obvezu za sve tuzemne obveznice izdane do 31. prosinca 2022. godine.

U Tablici 8. dan je prikaz obveza po aktivnim obveznicama izdanima na domaćem tržištu kapitala na dan 31. prosinca 2022. godine.

**Tablica 8.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2022. (org.val.)** | **Stanje obveza na 31.12.2022. u kunama** |
| 1. | Obveznice - Serija 19 D-24, 247E | EUR | 1.400.000.000,00 | 10.548.300.000,00 |
| 2. | Obveznice - Serija 20 D-25, 257A | HRK | 6.000.000.000,00 | 6.000.000.000,00 |
| 3. | Obveznice - Serija 21 D-26, 26CA | HRK | 12.460.000.000,00 | 12.460.000.000,00 |
| 4. | Obveznice - Serija 24 D-28, 282A | HRK | 8.090.000.000,00 | 8.090.000.000,00 |
| 5. | Obveznice - Serija 25 D-32 I, 327A Indeksirane HRK/EUR | HRK | 3.000.000.000,00 | 3.000.000.000,00 |
| 6. | Obveznice - Serija 26 D-23, 23BA | HRK | 11.300.000.000,00 | 11.300.000.000,00 |
| 7. | Obveznice - Serija 27 D-29, 297A | HRK | 10.000.000.000,00 | 10.000.000.000,00 |
| 8. | Obveznice - Serija 29 D-24, 24BA | HRK | 3.500.000.000,00 | 3.500.000.000,00 |
| 9. | Obveznice - Serija 30 D-34 I, 34BA Indeksirane HRK/EUR | HRK | 11.500.000.000,00 | 11.500.000.000,00 |
| 10. | Obveznice - Serija 31 D-40, 403E | EUR | 800.000.000,00 | 6.027.600.000,00 |
| 11. | Obveznice - Serija 32 D-25, 253A | HRK | 5.000.000.000,00 | 5.000.000.000,00 |
| 12. | Obveznice - Serija 33 D-27, 275E | EUR | 1.445.000.000,00 | 10.887.352.500,00 |
| 13. | Obveznice - Serija 34 D-28, 287A | HRK | 9.000.000.000,00 | 9.000.000.000,00 |
| 14. | Obveznice - Serija 35 D-30, 302E | EUR | 1.000.000.000,00 | 7.534.500.000,00 |
| 15. | Obveznice - Serija 36 D-26, 267E | EUR | 400.000.000,00 | 3.013.800.000,00 |
| 16. | Obveznice - Serija 37 D-32, 327E | EUR | 800.000.000,00 | 6.027.600.000,00 |
|  | **UKUPNO** | **EUR** | **5.845.000.000,00** | **44.039.152.500,00** |
|  | **UKUPNO** | **HRK** | **79.850.000.000,00** | **79.850.000.000,00** |
| **SVEUKUPNO** | | | | **123.889.152.500,00** |

Republika Hrvatska zastupana po Ministarstvu financija je 1. veljače 2022. godine donijela odluku o izdavanju obveznica uz plasman na domaćem tržištu kapitala u iznosu od 1 milijarde eura uz valutnu klauzulu. Obveznice su izdane po cijeni 98,943% nominalnog iznosa, uz nepromjenjivi kamatni kupon od 1,25% godišnje, što čini prinos do dospijeća od 1,39% godišnje. Kamatni kupon isplaćivati će se polugodišnje, a glavnica u cijelosti po dospijeću. Datum izdanja, odnosno uvrštenja obveznica u usluge depozitorija, poravnanja i namire Središnjeg klirinškog depozitarnog društva d.d. je 4. veljače 2022. godine, a dospijeće obveznica je 4. veljače 2030. godine. Sredstva prikupljena ovim izdanjem upotrijebljena su primarno za otplatu obveznica u iznosu od 500 milijuna eura uz valutnu klauzulu, dospijeća 5. veljače 2022. godine i obveznica u nominalnom iznosu od 3 milijarde kuna dospijeća 7. veljače 2022. godine te za financiranje općih potreba državnog proračuna.

U srpnju su uspješno realizirana izdanja dviju tranši obveznica na domaćem tržištu kapitala. Obveznice u nominalnom iznosu od 400 milijuna eura uz valutnu klauzulu uplaćene su 15. srpnja 2022. godine, a dospijeće im je 15. srpnja 2026. godine. Izdane su po cijeni 99,828% nominalnog iznosa, uz nepromjenjivi kamatni kupon od 2,125% godišnje, što čini prinos do dospijeća 2,17% godišnje.

Obveznice dospijeća 15. srpnja 2032. godine izdane su u nominalnom iznosu od 800 milijuna eura uz valutnu klauzulu. Obveznice su izdane po cijeni 99,203% nominalnog iznosa, kamatni kupon je nepromjenjiv i iznosi 3,375% godišnje, što čini prinos do dospijeća 3,47% godišnje. Datum izdavanja, odnosno uvrštenja obveznica u usluge depozitorija, poravnanja i namire Središnjeg klirinškog depozitarnog društva d.d. također je 15. srpnja 2022. godine.

Sredstva prikupljena ovim izdanjima obveznica većim dijelom su se koristila za refinanciranje postojećeg izdanja obveznica, dospijeća 22. srpnja 2022. godine, u ukupnom nominalnom iznosu od 1 milijarde eura. Ove desetogodišnje obveznice su izdane u srpnju 2011. godine uz nepromjenjivi kamatni kupon od 6,5% godišnje, što implicira uštedu na kamatama u približnom iznosu od 36 milijuna eura, promatrano na godišnjoj razini u odnosu na iznos refinanciranja.

Bilješka 22.

Šifra 2532 Obveze za mjenice

Stanje od 4.428.600,12 kuna na dan 31. prosinca 2022. godine odnosi se na obveze po izdanim mjenicama za članski kapital Republike Hrvatske IDA i MIGA. Analitika je dana u Tablici 9.

**Tablica 9.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2022. (org.val.)** | **Stanje obveza na 31.12.2022. u kunama** |
| 1 | IDA | HRK | 2.999.304,65 | 2.999.304,65 |
| 2 | MIGA | USD | 202.334,00 | 1.429.295,47 |
| **UKUPNO** | | **HRK** | 2.999.304,65 | 2.999.304,65 |
| **USD** | 202.334,00 | 1.429.295,47 |
|  |  |  |  | **4.428.600,12** |

Bilješka 23.

Šifra 2542 Obveza za obveznice – inozemne

Iznos od 105.405.117.767,67 kune odnosi se na obvezu za sve inozemne obveznice izdane do 31. prosinca 2022. godine.

U Tablici 10. dan je prikaz obveza po aktivnim obveznicama izdanim na međunarodnom tržištu kapitala na dan 31. prosinca 2022. godine s uvjetima izdanja, datumom izdanja te datumom dospijeća izdanih obveznica.

**Tablica 10.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2022. (org.val.)** | **Stanje obveza na 31.12.2022. u kunama** |
| 1. | Euro-USD obveznice V D-23 (cross currency swap) | EUR | 1.167.406.023,82 | 8.795.820.686,47 |
| 2. | Euro-USD obveznice VI D-24 (cross currency swap) | EUR | 1.297.257.227,58 | 9.774.184.581,15 |
| 3. | Euro-EUR obveznice/X | EUR | 1.500.000.000,00 | 11.301.750.000,00 |
| 4. | Euro-EUR obveznice/XI | EUR | 1.250.000.000,00 | 9.418.125.000,00 |
| 5. | Euro-EUR obveznice/XII | EUR | 1.275.000.000,00 | 9.606.487.500,00 |
| 6. | Euro-EUR obveznice/XIII | EUR | 750.000.000,00 | 5.650.875.000,00 |
| 7. | Euro-EUR obveznice/XIV | EUR | 1.500.000.000,00 | 11.301.750.000,00 |
| 8. | Euro-EUR obveznice/XV | EUR | 2.000.000.000,00 | 15.069.000.000,00 |
| 9. | Euro-EUR obveznice/XVI | EUR | 1.000.000.000,00 | 7.534.500.000,00 |
| 10. | Euro-EUR obveznice/XVII | EUR | 1.000.000.000,00 | 7.534.500.000,00 |
| 11. | Euro-EUR obveznice/XVIII | EUR | 1.250.000.000,00 | 9.418.125.000,00 |
|  | **UKUPNO** | **EUR** | **13.989.663.251,38** | **105.405.117.767,67** |

Republika Hrvatska je u travnju uspješno realizirala izdanje euroobveznica na međunarodnom financijskom tržištu u iznosu 1,25 milijardi eura. Ove desetogodišnje obveznice su izdane po cijeni od 99,146% nominalnog iznosa uz nepromjenjivi kamatni kupon od 2,875% godišnje, što čini prinos do dospijeća od 2,975%. Kamatni kupon će se isplaćivati jednom godišnje, a glavnica će se u cijelosti isplatiti po dospijeću. Obveznice su uplaćene 22. travnja 2022. godine, a dospijeće obveznica je 22. travnja 2032. godine.

Sredstva prikupljena ovim izdanjem iskorištena su za refinanciranje euroobveznica Republike Hrvatske nominalnog iznosa 1,25 milijardi eura, koje su nosile kamatu 3,875% i dospijeće im je bilo 30. svibnja 2022. godine.

Bilješka 24.

Šifra 2622 Obveze za kredite od kreditnih institucija u javnom sektoru

Analitika obveza za kredite od kreditnih institucija u javnom sektoru u iznosu od 2.029.443.603,06 kuna daje se u Tablici 11.

**Tablica 11.**

|  |  |  |  |  |  |
| --- | --- | --- | --- | --- | --- |
| **Redni**  **broj** | **Namjena** | **Banka** | **Valuta** | **Stanje obveza na dan 31.12.2022. (org.val.)** | **Stanje obveza na 31.12.2022. u kunama** |
| 1. | Hrvatske vode KO-09/12 - projekt navodnjavanja | HBOR | HRK | 38.500.000,00 | 38.500.000,00 |
| 2. | HŽ Putnički prijevoz F-001-14 preuzeto 2015. | HBOR | EUR | 50.747.928,79 | 382.360.269,47 |
| 3. | HPB HRK 950 mil. 2017 | HPB | HRK | 500.000.000,00 | 500.000.000,00 |
| 4. | HPB HRK 400 mil. D-2024 | HPB | HRK | 400.000.000,00 | 400.000.000,00 |
| 5. | HPB HRK 500 mil. D-2025 | HPB | HRK | 500.000.000,00 | 500.000.000,00 |
| 6. | HBOR HRK 136 mil.. | HBOR | HRK | 119.000.000,00 | 119.000.000,00 |
| 7. | HŽ Cargo HPB | HPB | HRK | 53.750.000,00 | 53.750.000,00 |
| 8. | HŽ Cargo Croatia banka | Croatia b. | HRK | 35.833.333,59 | 35.833.333,59 |
|  | **UKUPNO** |  | **EUR** | **50.747.928,79** | **382.360.269,47** |
|  | **UKUPNO** |  | **HRK** | **1.647.083.333,59** | **1.647.083.333,59** |
|  |  |  |  |  | **2.029.443.603,06** |

Bilješka 25.

Šifra 2643 Obveze za kredite od tuzemnih financijskih institucija izvan javnog sektora

Obveze za kredite od tuzemnih financijskih institucija izvan javnog sektora na dan 31. prosinca 2022. iznose 21.064.867.593,28 kuna i 6 su % veće u odnosu na stanje obveza na dan 1. siječnja 2022. godine. Najveći dio u iznosu od 20.824.620.117,03 kune odnosi se na obveze za dugoročne zajmove tuzemnim bankama i ostalim financijskim institucijama izvan javnog sektora. Iznos od 240.247.476,25 kuna odnosi se na obveze za kredite sveučilišta čiju otplatu vrši Ministarstvo financija. Naime, Državni ured za reviziju u Izvješću o obavljenoj reviziji Godišnjeg izvještaja o izvršenju Državnog proračuna Republike Hrvatske za 2018. godinu naložio je Ministarstvu financija da obveze po kreditima sveučilišta evidentira u Glavnoj knjizi državnog proračuna te uključi u podatke o dugu državnog proračuna koji se iskazuju u godišnjim izvještajima o izvršenju državnog proračuna, a da ih Ministarstvo znanosti i obrazovanja koje ih je do tada imalo bilančno evidentirano isknjiži iz svojih poslovnih knjiga. Slijedom navedenog Ministarstvo znanosti i obrazovanja s danom 31. prosinca 2019. isknjižilo je navedene obveze iz svoje Glavne knjige te ih nadalje vodi izvanbilančno, a do kraja otplate kredita zadržava svu dokumentaciju vezanu uz kredite te Ministarstvu financija dostavlja podatke o stanju predmetnih obveza po kreditima sveučilišta u Zagrebu, Splitu, Osijeku, Rijeci i Dubrovniku u skladu s nalogom Državnog ureda za reviziju, a koji se evidentiraju u Glavnoj knjizi državnog proračuna.

Analitika obveza za kredite od tuzemnih financijskih institucija izvan javnog sektora u iznosu od 20.824.620.117,03 kuna daje se u Tablici 12.

**Tablica 12.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2022. (org.val.)** | **Stanje obveza na 31.12.2022. u kunama** |
| 1. | KBC 2007 (HRK 572,8) F-022-07 | PBZ | HRK | 166.314.085,76 | 166.314.085,76 |
| 3. | HŽ Infrastruktura F-011-13 preuzeto 2015. | Erste bank | EUR | 15.517.046,58 | 116.913.187,46 |
| 4. | HŽ Putnički prijevoz F-009-13 preuzeto 2015. | PBZ | EUR | 7.077.976,04 | 53.329.010,47 |
| 6. | ZABA HRK 1 mlrd. D-2023 | ZABA | HRK | 100.000.000,00 | 100.000.000,00 |
| 7. | ERSTE EUR 150 mil. 2018 D-2023 | Erste bank | EUR | 30.000.000,00 | 226.035.000,00 |
| 8. | PBZ EUR 100 mil. 2018 | PBZ | EUR | 65.000.000,00 | 489.742.500,00 |
| 9. | Splitska banka EUR 120 mil. D-2023 | SGS | EUR | 120.000.000,00 | 904.140.000,00 |
| 10. | ZABA EUR 200 mil. D-2023 | ZABA | EUR | 200.000.000,00 | 1.506.900.000,00 |
| 14. | ERSTE HRK 1,8 mlrd. D 2025 | Erste bank | HRK | 1.800.000.000,00 | 1.800.000.000,00 |
| 15. | OTP HRK 700 mil. D-2023 | OTP banka | HRK | 233.333.333,34 | 233.333.333,34 |
| 16. | OTP HRK 800 mil. D-2025 | OTP banka | HRK | 800.000.000,00 | 800.000.000,00 |
| 17. | PBZ HRK 1,14 mlrd. 2020 | PBZ | HRK | 1.140.000.000,00 | 1.140.000.000,00 |
| 18. | PBZ HRK 1,2 mlrd. 2020 | PBZ | HRK | 1.200.000.000,00 | 1.200.000.000,00 |
| 20. | ZABA HRK 750 mil. D-2023 | ZABA | HRK | 125.000.000,00 | 125.000.000,00 |
| 21. | ZABA HRK 750 mil. D-2025 | ZABA | HRK | 375.000.000,00 | 375.000.000,00 |
| 22. | ZABA kredit 2 mlrd I HRK 2026 | ZABA | HRK | 1.400.000.000,00 | 1.400.000.000,00 |
| 23. | ZABA kredit 3 mlrd I HRK 2026 | ZABA | HRK | 3.000.000.000,00 | 3.000.000.000,00 |
| 24. | ERSTE EUR 360 mil. | Erste bank | EUR | 324.000.000,00 | 2.441.178.000,00 |
| 25. | PBZ EUR 200 mil. | PBZ | EUR | 175.000.000,00 | 1.318.537.500,00 |
| 26. | Raiffeisenbank EUR 120 mil. | Raiffeisenbank | EUR | 105.000.000,00 | 791.122.500,00 |
| 27. | Raiffeisenbank EUR 150 mil. D-2026 | Raiffeisenbank | EUR | 150.000.000,00 | 1.130.175.000,00 |
| 28. | ZABA EUR 200 mil. D-2027 | ZABA | EUR | 200.000.000,00 | 1.506.900.000,00 |
|  | **UKUPNO** |  | **EUR** | **1.391.595.022,62** | **10.484.972.697,93** |
|  | **UKUPNO** |  | **HRK** | **10.339.647.419,10** | **10.339.647.419,10** |
|  |  |  |  |  | **20.824.620.117,03** |

***Zaduživanje na domaćem tržištu putem dugoročnih kredita***

* Kredit u iznosu od 360.000.000,00 eura

Republika Hrvatska se u ožujku 2022. godine zadužila na domaćem financijskom tržištu u iznosu 360 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamata je promjenjiva i jednaka zbroju šestomjesečnog EURIBOR-a i marže u iznosu od 0,45% godišnje. Glavnica će se otplaćivati u 10 jednakih polugodišnjih rata, od kojih prva dospijeva 31. listopada 2022. godine, a zadnja 60 mjeseci od prijenosa kredita u otplatu.

* Kredit u iznosu od 200.000.000,00 eura

U istom mjesecu Republika Hrvatska se zadužila na domaćem financijskom tržištu u iznosu 200 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamata je promjenjiva, u visini šestomjesečnog EURIBOR-a uvećano za kamatnu maržu od 0,27% godišnje. Glavnica će se otplaćivati u 8 jednakih polugodišnjih rata, od kojih prva dospijeva 30. rujna 2022. godine, a posljednja 31. ožujka 2026. godine.

* Kredit u iznosu od 120.000.000,00 eura

Također u ožujku 2022. godine Republika Hrvatska se zadužila na domaćem financijskom tržištu u iznosu 120 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamatna stopa je fiksna u iznosu 0,50% godišnje. Glavnica će se otplaćivati u 8 jednakih polugodišnjih rata od kojih prva dospijeva na naplatu u roku 6 mjeseci od dana korištenja kredita.

* Kredit u iznosu od 150.000.000,00 eura

U prosincu 2022. godine Republika Hrvatska se zadužila na domaćem financijskom tržištu u iznosu 150 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamata je promjenjiva i jednaka zbroju šestomjesečnog EURIBOR-a i marže u iznosu od 0,13% godišnje, uz polugodišnji obračun i plaćanje. Glavnica će se otplaćivati u 8 jednakih polugodišnjih rata od kojih prva dospijeva na naplatu u roku 6 mjeseci od dana korištenja kredita.

* Kredit u iznosu od 200.000.000,00 eura

Također u prosincu 2022. godine Republika Hrvatska se zadužila na domaćem financijskom tržištu u iznosu 200 milijuna eura (u kunskoj protuvrijednosti iznosa obračunatog po srednjem tečaju HNB-a na dan korištenja kredita). Kamatna stopa je fiksna u iznosu 2,904% godišnje, uz polugodišnji obračun i plaćanje. Glavnica će se otplaćivati u jednakim polugodišnjim ratama od kojih prva dospijeva 30. lipnja 2023. godine, a posljednja 31. prosinca 2027. godine.

Analitika obveza za kredite sveučilišta daje se u Tablici 13.

**Tablica 13.**

|  |  |  |  |  |
| --- | --- | --- | --- | --- |
| **Redni broj** | **Opis** | **Valuta** | **Stanje obveza na 31.12.2022. u EUR** | **Stanje obveza na 31.12.2022. u HRK** |
| 1. | Sveučilište u Rijeci - ZABA - partija kredita 5100231949 | EUR | 1.297.505,52 | 9.776.055,34 |
| 2. | Sveučilište u Rijeci - Erste - partija kredita 26010300 | EUR | 0,00 | 0,00 |
|  | **UKUPNO** | **EUR** | **1.297.505,52** | **9.776.055,34** |
| 3. | Sveučilište u Splitu - ZABA+PBZ - partija kredita 5100174887 | HRK |  | 94.230.768,94 |
| 4. | Sveučilište u Osijeku - Addiko Bank - partija kredita 51900043 | HRK |  | 108.841.560,42 |
| 5. | Sveučilište u Zagrebu - PBZ - partija kredita 5710001057 | HRK |  | 15.597.886,55 |
| 6. | Sveučilište u Dubrovniku - ZABA - partija kredita 5100180952 | HRK |  | 11.801.205,00 |
|  | **UKUPNO** | **HRK** |  | **230.471.920,91** |

Bilješka 26.

Šifra 2645 Obveze za zajmove od ostalih tuzemnih financijskih institucija izvan javnog sektora

Na šifri 2645 *Obveze za zajmove od ostalih tuzemnih financijskih institucija izvan javnog sektora* iskazano je stanje na 31. prosinca 2022. u iznosu 358.862.221,91 kuna.

Pravilnik o povezivanju podataka o doprinosima za obvezna mirovinska osiguranja (Narodne novine, broj 71/18 i 39/22) propisuje način, rokove povezivanja podataka te evidentiranje i izvješćivanje o povezanim podacima i raspored nepovezanih uplata doprinosa za mirovinsko osiguranje temeljem individualne kapitalizirane štednje bez pristanka obveznika plaćanja dok Pravilnik o postupanju Središnjeg registra osiguranika i mirovinskih društava prema članovima obveznih mirovinskih fondova (Narodne novine, br. 60/14, 135/15, 86/18, 56/19 i 91/19), (dalje u tekstu: Pravilnik o postupanju) propisuje, između ostalog, način plaćanja doprinosa, način postupanja sa sredstvima na prolaznom i privremenom računu te način prosljeđivanja sredstava.

Sukladno čl. 9. st. 2. Pravilnika o postupanju REGOS sredstva s prolaznog računa prosljeđuje sljedeći radni dan od dana povezivanja podataka o obračunatoj obvezi doprinosa na osobne račune članova mirovinskih fondova, sukladno propisu koji regulira povezivanje podataka o doprinosima za obvezna mirovinska osiguranja. Prolazni račun je račun REGOS-a za uplatu doprinosa za obvezno mirovinsko osiguranje na temelju individualne kapitalizirane štednje (drugi stup). U skladu s Pravilnikom o postupanju REGOS bez odgode prosljeđuje na privremeni račun protekom osam radnih dana od datuma uplate na prolazni račun nepovezane uplate doprinosa definirane propisom o povezivanju podataka o doprinosima za obvezna mirovinska osiguranja te uplaćena sredstva doprinosa za osiguranike koji nisu odabrali mirovinski fond.

Nastavno na navedeno, sredstva od nepovezanih uplata usmjeravaju se s prolaznog računa na privremeni račun i odmah istog dana na račun državnog proračuna. Također, svakog prvog radnog dana u tjednu za prethodni tjedan REGOS, nakon naknadnog povezivanja uplata doprinosa za mirovinsko osiguranje temeljem individualne kapitalizirane štednje (drugi stup), dostavlja obavijest Ministarstvu financija o ukupnom iznosu sredstava naknadno povezanih uplata te se ista, sukladno dostavljenoj obavijesti, usmjeravaju s računa državnog proračuna na privremeni račun i odmah istog dana na prolazni račun REGOS-a.

Nakon povezivanja nepovezanih uplata, REGOS je dužan sredstva, koja su na prolazni račun proslijeđena na prethodno navedeni način, s prolaznog računa proslijediti na osobne račune članova mirovinskih fondova, a za osiguranike koji nisu odabrali mirovinski fond, REGOS uplaćena sredstva doprinosa prosljeđuje na osobne račune članova po učlanjenju u mirovinski fond.

Bilješka 27.

Šifra 2613 Obveze za zajmove od međunarodnih organizacija

Iznos od 9.380.221.112,94 kuna na dan 31. prosinca 2022. godine odnosi se na obveze za zajmove od međunarodnih organizacija. Analitički prikaz ovih zajmova daje se u Tablici 14.

**Tablica 14.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2022. u originalnoj valuti** | **Stanje obveza na 31.12.2022. u kunama** |
| 1. | F/P 01351-003-001 - Projekt obnove zdravstvene infrastrukture | CEB | EUR | 1.300.000,00 | 9.794.850,00 |
| 2. | F/P 01456-004-001 - Projekt obnove i izgradnje školskih objekata u RH | CEB | EUR | 1.510.680,00 | 11.382.218,46 |
| 3. | F/P 01498-004-002 - Projekt izgradnje objekata komunalne i društvene infrastrukture na hrv. otocima | CEB | EUR | 2.314.800,00 | 17.440.860,60 |
| 4. | F/P 01498-005-002 - Projekt izgradnje objekata komunalne i društvene infrastrukture na hrv. otocima | CEB | EUR | 674.000,00 | 5.078.253,00 |
| 5. | F/P 01498-006-002 - Projekt izgradnje objekata komunalne i društvene infrastrukture na hrv. otocima | CEB | EUR | 691.436,40 | 5.209.627,56 |
| 6. | F/P 01498-007-002 - Projekt izgradnje objekata komunalne i društvene infrastrukture na hrv. otocima | CEB | EUR | 1.336.991,40 | 10.073.561,70 |
| 7. | F/P 01511-002-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 698.000,00 | 5.259.081,00 |
| 8. | F/P 01511-003-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.086.000,00 | 8.182.467,00 |
| 9. | F/P 01511-004-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 3.800.000,00 | 28.631.100,00 |
| 10. | F/P 01511-005-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.401.600,60 | 10.560.359,72 |
| 11. | F/P 01576-002-002 - Projekt financiranja zdravstvenih ustanova u RH | CEB | EUR | 3.760.000,00 | 28.329.720,00 |
| 12. | F/P 01576-003-002 - Projekt financiranja zdravstvenih ustanova u RH | CEB | EUR | 8.422.684,80 | 63.460.718,63 |
| 13. | F/P 01751-001-001 - Projekt "Financiranje vodno-komunalne infrastrukture" | CEB | EUR | 7.700.000,00 | 58.015.650,00 |
| 14. | F/P 01751-003-000 - Projekt "Financiranje vodno-komunalne infrastrukture" | CEB | EUR | 3.750.000,00 | 28.254.375,00 |
| 15. | F/P 01751-004-000 - Projekt "Financiranje vodno-komunalne infrastrukture" | CEB | EUR | 4.500.000,00 | 33.905.250,00 |
| 16. | LD 01845-001-000 - Projekt zaštite od poplava | CEB | EUR | 2.238.750,00 | 16.867.861,88 |
| 17. | LD 01845-002-000 - Projekt zaštite od poplava | CEB | EUR | 5.662.677,77 | 42.665.445,66 |
| 18. | LD 01845-003-000 - Projekt zaštite od poplava | CEB | EUR | 3.600.000,00 | 27.124.200,00 |
| 19. | LD 01845-004-000 - Projekt zaštite od poplava | CEB | EUR | 7.113.888,90 | 53.599.595,92 |
| 20. | LD 01845-005-000 - Projekt zaštite od poplava | CEB | EUR | 7.761.500,01 | 58.479.021,83 |
| 21. | LD 2056-001-000 - Podrška mjerama u Republici Hrvatskoj, povezanih s pandemijom bolesti COVID-19 – instrument financiranja javnog sektora | CEB | EUR | 150.000.000,00 | 1.130.175.000,00 |
| 22. | LD 2056-002-000 - Podrška mjerama u Republici Hrvatskoj, povezanih s pandemijom bolesti COVID-19 – instrument financiranja javnog sektora | CEB | EUR | 50.000.000,00 | 376.725.000,00 |
|  | **UKUPNO** | **CEB** | **EUR** | **269.323.009,88** | **2.029.214.217,94** |
| 23. | 75980-HR IFL FS - Projekt unapređenja hitne medicinske pomoći i investicijskog planiranja u zdravstvu | IBRD | EUR | 10.569.264,85 | 79.634.126,01 |
| 24. | 76400-HR IFL FS - Projekt zaštite od onečišćenja voda na priobalnom području 2 | IBRD | EUR | 6.208.515,44 | 46.778.059,58 |
| 25. | 78460-HR IFL FS DPL - Zajam za razvojnu politiku u fiskalnom, socijalnom i financijskom sektoru | IBRD | EUR | 200.000.000,00 | 1.506.900.000,00 |
| 26. | 78880-HR IFL FS - Projekt potpore pravosudnom sektoru | IBRD | EUR | 16.702.650,32 | 125.846.118,84 |
| 27. | 80210-HR IFL FS - Projekt integracije u EU Natura 2000 | IBRD | EUR | 11.220.996,22 | 84.544.596,02 |
| 28. | 80630-HR IFL FS ERDPL - Zajam za razvojnu politiku gospodarskog oporavka | IBRD | EUR | 150.000.000,00 | 1.130.175.000,00 |
| 29. | 80860-HR IFL FS - Projekt implementacije integriranog sustava zemljišne administracije | IBRD | EUR | 9.222.189,25 | 69.484.584,90 |
| 30. | 83640-HR IFL FS ERDPL 2 - Drugi zajam za razvojnu politiku gospodarskog oporavka | IBRD | EUR | 150.000.000,00 | 1.130.175.000,00 |
| 31. | 83650-HR IFL FS - Program poboljšanja kvalitete i djelotvornosti pružanja zdravstvenih usluga | IBRD | EUR | 46.282.957,15 | 348.718.940,65 |
| 32. | 87490-HR IFL FS - Projekt modernizacije i restrukturiranja cestovnog sektora | IBRD | EUR | 10.869.137,27 | 81.893.514,76 |
| 33. | 89000-HR IFL FS - Dodatno financiranje Projekta implementacije integriranog sustava zemljišne administracije | IBRD | EUR | 15.066.224,69 | 113.516.469,93 |
| 34. | 90570-HR IFL FS - Projekt učinkovitog pravosuđa za bolje poslovno okruženje | IBRD | EUR | 25.759.537,53 | 194.085.235,52 |
| 35. | 91270-HR IFL FS - Projekt oporavka nakon potresa i jačanja pripravnosti javnog zdravstva | IBRD | EUR | 8.370.239,00 | 63.065.565,75 |
| 36. | 91350-HR IFL FS - Zajam za razvojnu politiku za odgovor na krizu i podršku oporavku | IBRD | EUR | 275.900.000,00 | 2.078.768.550,00 |
| 37. | 93030-HR IFL VS - Projekt „Hrvatska: Ususret održivom, pravednom i učinkovitom obrazovanju“ | IBRD | EUR | 2.744.265,00 | 20.676.664,64 |
| 38. | 85020-HR IFL VS - Projekt održivih hrvatskih željeznica u Europi | IBRD | EUR | 36.730.303,06 | 276.744.468,41 |
|  | **UKUPNO** | **IBRD** | **EUR** | **975.646.279,78** | **7.351.006.895,00** |
| **SVEUKUPNO** | | | **EUR** | **1.244.969.289,66** | **9.380.221.112,94** |

Bilješka 28.

Šifra 2614 Obveza za kredite i zajmove od institucija i tijela EU

Na dan 31. prosinca 2022. godine stanje obveza u iznosu od 18.113.359.942,55 kune veće je za 44,4% u odnosu na stanje na 31. prosinca 2021. Najznačajniji dio obveza odnosi se na stanje obveze za zajmove Europske investicijske banke (EIB) i privremene potpore Europske komisije radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) u iznosu od 17.988.513.502,98 kuna.

Ministarstvo financija je korisnik financijskih instrumenata u okviru NPOO koji su namijenjeni kreditiranju mikro, malih i srednjih poslovnih subjekata. U provedbi kreditiranja HBOR je u ulozi posrednika u doznačavanju kredita iz financijskih instrumenata krajnjim primateljima kredita (mikro, malim i srednjim poslovnim subjektima). U 2022. godini Ministarstvo financija isplatilo je HBOR-u sredstva za dodjele kredita po ovoj osnovi. Sukladno Eurostatovom priručniku o državnom deficitu i dugu u dijelu koji regulira postupanja po financijskim instrumentima, korisnik financijskih instrumenata isplaćena sredstva evidentira i kao obavezu prema EU, a ne kao prihod države ako je korisnik tijelo u sustavu opće države. Ministarstvo financija je stoga kao korisnik financijskih instrumenata isplaćen iznos za dodjelu kredita po osnovi financijskih instrumenata evidentiralo kao obvezu prema EU. Prema navedenom Priručniku, obveze po toj osnovi prema tijelima EU smanjuju se u slučaju kada krajnji primatelji ne mogu vratiti zajam odnosno kredit, i u tom se slučaju za taj iznos priznaje prihod od EU. Po ovoj osnovi, stanje obaveza na 31. prosinca 2022. iznosi 124.846.439,57 kuna.

Stanje obveza u iznosu od 17.988.513.502,98 kuna odnosi se na zajmove EIB, privremenu potporu Europske komisije radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) te obveze prema EIB za aktivirano jamstvo za Paneuropski jamstveni fond. Analitički prikaz ovih zajmova daje se u Tablici 15.

**Tablica 15.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2022.** | **Stanje obveza na 31.12.2022. u kunama** |
| 1. | FINo. 22.165 - Projekt "Obnove komunalne infrastrukture na područjima od posebne državne skrbi" (5 tranši) | EIB | EUR | 11.635.103,60 | 87.664.688,07 |
| 2. | FINo. 22.881 - Okvirni višesektorski zajam za komunalnu infrastrukturu za Projekt - "Integralni razvoj lokalne zajednice" (6 tranši) | EIB | EUR | 47.433.333,50 | 357.386.451,26 |
| 3. | FINo. 25.749 - Projekt sufinanciranja EU IPA ISPA 2007-2011. (5 tranši) | EIB | EUR | 152.093.040,58 | 1.145.945.014,25 |
| 4. | FINo. 31.146 - Projekt razvoja infrastrukture na otocima i u priobalju (1 tranša) | EIB | EUR | 5.133.333,36 | 38.677.100,20 |
| 5. | FINo. 31.176 - Projekt "Financiranje vodno-komunalne infrastrukture" (3 tranše) | EIB | EUR | 15.331.191,17 | 115.512.859,87 |
| 6. | FINo. 84.395 - Projekt nacionalnog sufinanciranja EU fondova u razdoblju od 2014. - 2020. godine (2 tranše) | EIB | EUR | 285.750.000,00 | 2.152.983.375,00 |
| 7. | FINo. 89.118 - Projekt nacionalnog sufinanciranja EU fondova u razdoblju od 2014. - 2020. godine / B (2 tranše) | EIB | EUR | 300.000.000,00 | 2.260.350.000,00 |
|  | **UKUPNO** | **EIB** | **EUR** | **817.376.002,21** | **6.158.519.488,65** |
| 8. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - I. tranša | EK | EUR | 340.000.000,00 | 2.561.730.000,00 |
| 9. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - II. tranša | EK | EUR | 170.000.000,00 | 1.280.865.000,00 |
| 10. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - III. tranša | EK | EUR | 510.000.000,00 | 3.842.595.000,00 |
| 11. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - IV. tranša | EK | EUR | 550.000.000,00 | 4.143.975.000,00 |
|  | **UKUPNO** | **EK** | **EUR** | **1.570.000.000,00** | **11.829.165.000,00** |
| 12. | Pristupanje Republike Hrvatske Paneuropskom jamstvenom fondu kao odgovor na COVID-19 koji se pokreće u okviru Europske investicijske banke, kao dio odgovora EU na ekonomsku krizu izazvanu COVID-19 pandemijom | EIB | EUR | 110.029,11 | 829.014,33 |
|  | **UKUPNO** | **EIB** | **EUR** | **110.029,11** | **829.014,33** |
| **SVEUKUPNO** | | | **EUR** | **2.387.486.031,32** | **17.988.513.502,98** |

Bilješka 29.

Šifra 2615 Obveze za zajmove od inozemnih vlada u EU

Iznos od 264.807.027,67 kune na dan 31. prosinca 2022. godine čine obveze za zajmove od inozemnih vlada u EU čija analitika je dana u Tablici 16.

Stanje na 1. siječnja 2022. godine u iznosu od 1.676.365,36 kuna (223.004,73 EUR) odnosi se na obveze za zajmove Kraljevine Belgije.

Stanje na dan 31. prosinca 2022. godine iznosi 264.807.027,67 kuna, a uključuje obveze na zajmove Kraljevine Belgije te u 2022. obvezu za zajam u iznosu od 263.406.825,76 kuna koji se odnosi na zajam koji je 1956. godine odobren Narodnoj banci Jugoslavije, a čiji je dio temeljem sporazuma o preuzimanju duga po Pariškom klubu prema vjerovniku Saveznoj Republici Njemačkoj, preuzela Republika Hrvatska u iznosu od originalno 68.376.000 DEM beskamatno s dospijećem 10. ožujka 2055. godine.

**Tablica 16.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2022.(org.val.)** | **Stanje obveza na 31.12.2022. u kunama** |
| 1. | Kraljevina Belgija Loan |  | EUR | 185.838,73 | 1.400.201,91 |
| 2. | Paris Club - 2055 |  | EUR | 34.960.093,67 | 263.406.825,76 |
|  | **UKUPNO** |  | **EUR** | **35.145.932,40** | **264.807.027,67** |

Bilješka 30.

Šifra 29 Odgođeno plaćanje rashoda i prihodi budućih razdoblja

Od ukupnog iznosa evidentiranog na 31. prosinca 2022. godine u iznosu od 683.746.986,29 kuna, najznačajniji iznosi odnose se na premiju na obveznice u iznosu od 617.918.083,76 kuna i na premiju za instrument SURE Europske unije u iznosu od 65.733.991,80 kuna.

Bilješka 31.

Šifra 991 i 996 Izvanbilančni zapisi

Na dan 31. prosinca 2022. godine na izvanbilančnim zapisima evidentiran je iznos od 53.101.531.229,24 kuna, a odnosi se na izvanbilančnu evidenciju:

* jamstava 30.328.596.297,14
* međunarodnih zajmovi danih uz državno jamstvo 21.492.601.297,13
* potencijalne obveze po sudskim sporovima Ministarstva financija

- bivšeg Fonda za naknadu oduzete imovine 5.333.652,97

* financijskih instrumenata iz Nacionalnog plana oporavka i otpornosti 1.275.000.000,00

Podaci o potencijalnim obvezama po sudskim sporovima razvrstani prema organizacijskoj klasifikaciji državnog proračuna daju se u Dodatku 1. Iskazani su u financijskim izvještajima proračunskih korisnika državnog proračuna razine 11, pa se stoga ne iskazuju u financijskom izvještaju državnog proračuna (razina 13).

**Obvezne Bilješke uz Bilancu**

Pravilnikom o financijskom izvještavanju u proračunskom računovodstvu (Narodne novine, br. 37/22) u članku 15. propisan je sadržaj obveznih Bilješki uz Bilancu.

Obvezne Bilješke uz Bilancu jesu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku.

Popisi iz točke 1. i 2. daju se u privitku.

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Bilješka 1.

U Obrascu P-VRIO evidentirane su sljedeće promjene:

Šifra P008 Promjene u vrijednosti (revalorizacija) financijske imovine

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **Šifra** |
| Vrijednosno usklađenje imovine - Depoziti u tuzemnim bankama i ostalim financijskim | 12.134.320,00 | **povećanje** vrijednosti imovine | P010 |
| Vrijednosno usklađenje imovine - Depoziti u Hrvatskoj narodnoj banci | -5.168.000,00 | **smanjenje** vrijednosti imovine | P010 |
| Vrijednosno usklađenje imovine - Ostala nespomenuta potraživanja | 3.809,01 | **povećanje** vrijednosti imovine | P010 |
| Vrijednosno usklađenje imovine - Ostala nespomenuta potraživanja članski kapital IBRD | 5.608,91 | **povećanje** vrijednosti imovine | P010 |
| Vrijednosno usklađenje imovine - Zajmovi trgovačkim društvima u JS za međunarodne zajmove - dug | 17.881,79 | **povećanje** vrijednosti imovine | P011 |
| Vrijednosno usklađenje imovine - Zajmovi trgovačkim društvima u JS za međunarodne zajmove - dug Ekoplus | 55.277,56 | **povećanje** vrijednosti imovine | P011 |
| Vrijednosno usklađenje imovine - Zajam Nacionalne Veletržnice | 55.517,67 | **povećanje** vrijednosti imovine | P011 |
| Vrijednosno usklađenje imovine - Zajam Alpha Adriatic predstečaj | 11.671.728,66 | **povećanje** vrijednosti imovine | P011 |
| Vrijednosno usklađenje imovine - Zajam Alpha Adriatic provizija predstečaj | 88.185,04 | **povećanje** vrijednosti imovine | P011 |
| Vrijednosno usklađenje imovine - Zajmovi županijskim proračunima za međunarodne zajmove - dug | 162.135,38 | **povećanje** vrijednosti imovine | P011 |
| Vrijednosno usklađenje imovine - Zajmovi gradskim proračunima za međunarodne zajmove - dug | 44.458,78 | **povećanje** vrijednosti imovine | P011 |
| Vrijednosno usklađenje imovine - Zajmovi ostalim IPK DP - dugoročni | 22.095.750,00 | **povećanje** vrijednosti imovine | P011 |
| Vrijednosno usklađenje imovine - Potraž.za dane zajmove (FRZ, Munja d.o.o.) | -5.009.997,94 | **smanjenje** vrijednosti imovine | P011 |
| Vrijednosno usklađenje imovine -Ostali inozemni vrijednosni papiri - dugoročni | 1.696.294,81 | **povećanje** vrijednosti imovine | P012 |
| Vrijednosno usklađenje imovine -Dionice i udjeli - članski kapital IBRD | 11.184.534,10 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital IFC | 10.425.629,06 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital MIGA | 284.990,89 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital EBRD | 395.470,60 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital CEB | 41.116,78 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital IDB | 2.705.109,98 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital EIB | 1.377.483,71 | **povećanje** vrijednosti imovine | P013 |
| Vrijednosno usklađenje imovine -Dionice i udjeli - članski kapital IIC | 73.657,89 | **povećanje** vrijednosti imovine | P013 |
| Vrijednosno usklađenje imovine - Dionice i udjeli - članski kapital AIIB | 84.098,00 | **povećanje** vrijednosti imovine | P013 |
| Vrijednosno usklađenje imovine - Dionice i udjeli - Inicijativa tri mora | -142.999,89 | **smanjenje** vrijednosti imovine | P013 |
| Vrijednosno usklađenje imovine –Tekuće pomoći od institucija i tijela EU - EIB jamstva | 69,99 | **povećanje** vrijednosti imovine | P014 |
| Vrijednosno usklađenje imovine -Potraživanja za kamate na oročena sredstva i depozite | -2.230,97 | **smanjenje** vrijednosti imovine | P014 |
| Vrijednosno usklađenje imovine - Potraživanja za ostale prihode od financijske imovine - Sudan | 12.911.986,43 | **povećanje** vrijednosti imovine | P014 |
| Vrijednosno usklađenje imovine – Potraživanja od kta na dane zajmove trgovačkim društvima u JS | 24.546,99 | **povećanje** vrijednosti imovine | P014 |
| Vrijednosno usklađenje imovine - Potraži. za kamate na dane zajmove drugim razinama vlasti | 542.823,62 | **povećanje** vrijednosti imovine | P014 |
| Vrijednosno usklađenje imovine - Potraž.za naknade za izdana jamstva | -2.564,00 | **smanjenje** vrijednosti imovine | P014 |
| Vrijednosno usklađenje imovine - Potraž. za prihode poslovanja (kamate na dane zajmove Munja d.o.o., FRZ) | -2.578.168,77 | **smanjenje** vrijednosti imovine | P014 |

Promjene u vrijednosti (revalorizacija) obveza

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **Šifra** |
| Vrijednosno usklađenje obveza - Obveze za trezorske zapise | -25.484.016,34 | **povećanje** vrijednosti obveza | P033 |
| Vrijednosno usklađenje obveza - Obveze za mjenice - članski kapital MIGA | -85.079,42 | **povećanje** vrijednosti obveza | P033 |
| Vrijednosno usklađenje obveza - Obveze za obveznice - tuzemne | -98.274.767,19 | **povećanje** vrijednosti obveza | P033 |
| Vrijednosno usklađenje obveza - Obveze za obveznice - inozemne | -205.078.364,14 | **povećanje** vrijednosti obveza | P033 |
| Vrijednosno usklađenje obveza - Obveze za zajmove od međunarodnih organizacija - dug | -19.900.796,50 | **povećanje** vrijednosti obveza | P034 |
| Vrijednosno usklađenje obveza - Obveze za EIB | -10.913.971,99 | **povećanje** vrijednosti obveza | P034 |
| Vrijednosno usklađenje obveza - Obveze za SURE | -8.799.600,00 | **povećanje** vrijednosti obveza | P034 |
| Vrijednosno usklađenje obveza - Obveze EIB ino jamstva | -350,19 | **povećanje** vrijednosti obveza | P034 |
| Vrijednosno usklađenje obveza - Obveze za zajam FI NPOO | 153.560,43 | **smanjenje** vrijednosti obveza | P034 |
| Vrijednosno usklađenje obveza - Obveze za zajmove od inozemnih vlada u EU - dugoročni | -3.949,41 | **povećanje** vrijednosti obveza | P034 |
| Vrijednosno usklađenje obveza - Obv.za zajm.iz 1956.g. Njemačka, Pariški klub | -605.858,43 | **povećanje** vrijednosti obveza | P034 |
| Vrijednosno usklađenje obveza - Obveze za kredite od kreditnih institucija u JS - dugor | -1.048.819,28 | **povećanje** vrijednosti obveza | P034 |
| Vrijednosno usklađenje obveza - Obveze za kredite od kreditnih institucija van JS - dug | -8.844.555,35 | **povećanje** vrijednosti obveza | P034 |
| Vrijednosno usklađenje obveza - Obveze za kredite od sveučilišta - EUR | -27.457,77 | **povećanje** vrijednosti obveza | P034 |

Promjene u obujmu financijske imovine

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **Šifra** |
| Promjena u obujmu financijske imovine (Potraž.za prihode poslovanja - ŽUBA) | -4.131.435,10 | **smanjenje** obujma imovine | P029 |

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka 1.

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni.

Iznosi navedeni u Obrascu RAS-funkcijski odgovaraju ukupno iskazanim rashodima u Obrascu PR-RAS na šifri *3* *Rashodi poslovanja*, umanjenom za iznos na šifri *367 Prijenosi proračunskim korisnicima iz nadležnog proračuna za financiranje redovne djelatnosti*, i šifri *4 Rashodi za nabavu nefinancijske imovine*. Iznos rashoda državnog proračuna iskazan u okviru podskupine 367 *Prijenosi proračunskim korisnicima iz nadležnog proračuna za financiranje redovne djelatnosti* ne iskazuje se u Izvještaju o rashodima prema funkcijskoj klasifikaciji državnog proračuna s obzirom na to da je iskazan u izvještajima proračunskih korisnika o rashodima prema funkcijskoj klasifikaciji.

U Zagrebu, 28. veljače 2023.

Osoba za kontakt: Anita Šafarić

Telefon: 01/ 4591-143

**MINISTAR FINANCIJA**

**dr. sc. Marko Primorac**